
	讻砖讘专讞 驻讬' 讛讛讬讗 讚讗讬谉 诇讜拽讞讬谉 注讘讚讬诐: 讛讗 诇讗 讘专讞 拽谞住讬谞谉 诇诪讜讻专. 讻诪讜 讛讛讜讗 讚诇注讬诇 讚讗诪专 讬讞讝专讜 讚诪讬诐 诇诪拽讜诪诐 砖讛讜讗 拽谞住讗 诇诪讜讻专 砖专讜爪讛 诇诪讻讜专 讘讛诪转讜 讞讜抓 诇讬专讜砖诇讬诐 讚拽谞住 讛讜讗 讻砖转讞讝讜专 诇讜: 讜谞拽谞住讬讛 诇诇讜拽讞. 驻讬专讜砖 砖讬讗讻诇 讻谞讙讚讜 讘讬专讜砖诇讬诐 讜诇讗 讬转讘讟诇 讜诇驻讬专讜砖 专''诪 驻专讬讱 砖驻讬专 砖讛诪注讜转 砖讘讬讚 讛诪讜讻专 讬讜爪讗讬谉 诇讞讜诇讬谉 注诇 讬讚讬 讛诇讜拽讞 讗讘诇 诇驻讬' 专讬讘''讗 拽砖讛 诪讗讬 驻专讬讱 讗讚专讘讛 诪讜讟讘 诇拽谞讜住 讛诪讜讻专 诇讛讜爪讬讗 讗讬住讜专 诪讬讚讜 诪诇拽谞讜住 讛诇讜拽讞 讜讬砖讗专 讛讗讬住讜专 讘讬讚 讛诪讜讻专 讻诇讜诪专 讛诪注讜转 砖诇讗 谞转讞诇诇讜 讜砖诪讗 讬讗讻诇诐 讞讜抓 诇讬专讜砖诇讬诐 讚讻住讘讜专 谞转讞诇诇讜 讜讬''诇 讚诇讚讬讚讬讛 讛讻讬 驻专讬讱 讜诇讬拽谞住讬讛 诇诇讜拽讞 砖讬诇讱 诇讘讬转 讛诪讜讻专 讜讬讗诪专 诇讜 讛诪注讜转 砖讛谉 拽讚讜砖讬谉 讘讬讚讱 转讛讗 拽讚讜砖转谉 注诇 讗诇讜 讜讗讝 讬爪讗讜 诇讞讜诇讬谉: 诪住转讘专讗 讻诇 讛讬讻讗 讚讗讬讻讗 讗讬住讜专 拽谞住讬谞谉 诇讬讛 . 驻讬专讜砖 讜讛讬讬谞讜 讛诪讜讻专 砖讛专讬 讛诪注讜转 讚诪注砖专 讘专砖讜转讜 讛讜讬 拽讬讬诪讗 讜诇驻讬讻讱 拽谞住讜 诇讬讛 砖讬讞讝专讜 讚诪讬诐 诇诪拽讜诪诐 讜讛讬讬谞讜 砖诇讗 诪讻专 讘讛诪转讜 讜讝讛 讚讜讞拽 诇驻讬专讜砖 专讬讘''讗 讚驻讬专砖 讚诇注讜诇诐 讛诪注讜转 砖讘讬讚 讛诪讜讻专 拽讚讜砖讬诐 诪拽讚讜砖转 诪注砖专 讜爪专讬讱 诇讛注诇讜转谉 诇讬专讜砖诇讬诐 讗''讻 讗讚专讘讛 讝讻讜转 讛讜讗 诇讜 诪讛讗 讚讗诪专谉 讬讞讝专讜 讚诪讬诐 诇诪拽讜诪诐 讚讟讜讘 诇讜 砖讬讞讝讜专 诇讜 讘讛诪转讜 诪诇讛注诇讜转 讚诪讬讜 讘讬专讜砖诇讬诐 讗讘诇 诇驻讬专讜砖 讛专''诐 谞讬讞讗 讗讱 讝讛 拽砖讛 诇驻讬专讜砖 讛拽讜谞讟专住 诇注讬诇 讚驻讬' 讙讘讬 讗讘诇 诪转讻讜讬谉 诇讛讜爪讬讗 诪注讜转 诪注砖专 砖谞讬 诇讞讜诇讬谉 讚讛诪注讜转 讬爪讗讜 诇讞讜诇讬谉 讜讛讘讛诪讛 拽讚讜砖讛 讜注诇讛 拽讗诪专 讬讞讝专讜 讚诪讬诐 诇诪拽讜诪诐 讜讗诐 讻谉 诇驻讬 住讘专讗 讝讜 讛讜讬 诇讬讛 诇诪拽谞住讬讛 诇诇讜拽讞 诇诪讬诪专 讚讬讗讻诇 讻谞讙讚讜 讘讬专讜砖诇讬诐 砖讛专讬 讛讗讬住讜专 讛讜讗 讘讬讚讜 讚讛讬讬谞讜 讘讛诪讛 讗讘诇 诇驻讬专讜砖 [专讬讘''讗] 谞讬讞讗 砖讛专讬 讛讗讬住讜专 讛讜讗 讘讬讚 讛诪讜讻专 讜讗诐 转讗诪专 诇注讬诇 讚拽讗诪专 讙诪专讗 讚拽谞住讜讛讜 诇诇讜拽讞 讜讬讗讻诇 讻谞讙讚谉 诪讗讬 拽谞住 讛讜讗 讝讛 讻讬 谞诪讬 讗诪专 讬讞讝专讜 . 讚诪讬诐 诇诪拽讜诪诐 爪专讬讱 讛诇讜拽讞 诇讛注诇讜转 讛诪注讜转 诇讬专讜砖诇讬诐 讜讬''诇 讚讛拽谞住 讛讜讬 诪讝讛 讚诪住转诪讗 诇拽讞 讛讘讛诪讛 讘讬讜拽专 诪诪注讜转 诪注砖专 砖谞讬 诇讬驻讟专 注爪诪讜 诪诇注诇讜转 诇讬专讜砖诇讬诐 讜讻砖谞讗诪专 诇讜 砖讬讗讻诇 讻谞讙讚讜 讘讬专讜砖诇讬诐 讜讛诪拽讞 讬讛讬讛 砖诇讜 讬讛讬讛 诇讜 讛驻住讚 讙讚讜诇 讘诇拽讬讞转 讛讘讛诪讛 砖诇拽讞: 讛诪拽讚砖 讘注专诇讛 讻讜' 讗讬谞讛 诪拽讜讚砖转. 驻讬专讜砖 诇驻讬 砖讗讬住讜专 讛谞讗讛 讜讗''转 讗诪讗讬 讗讬谞讛 诪拽讜讚砖转 讛讗 砖专讬 诇讬讛谞讜转 诪诪谞讜 砖诇讗 讻讚专讱 讛谞讗转讜 讻讚讗诪专 讘驻' 讻诇 砖注讛 (驻住讞讬诐 讚祝 讻讚:) 讜讬砖 诇讜诪专 讘讻讗谉 诪讬讬专讬 讚诇讬讻讗 砖讜讛 驻专讜讟讛 讗诇讗 讻讚专讱 讛谞讗转讜 讗讬 谞诪讬 讬砖 诇讜诪专 讚诪讬讬专讬 砖驻讬专 讚讗讬讻讗 砖讜讛 驻专讜讟讛 讗祝 砖诇讗 讻讚专讱 讛谞讗转讜 诪''诪 讻讬讜谉 砖讛讗砖讛 住讘讜专讛 砖讬砖 诇讛 诇讬讛谞讜转 讚专讱 讛谞讗转谉 讜讗讬谞讜 讻谉 诇讗 住诪讻讛 讚注转讛 讜讛讜讬. 诪拽讞 讟注讜转 讜讗诐 转讗诪专 讜讗诪讗讬 诇讗 讞砖讬讘 讘讛讱 诪转谞讬' 驻讬讙讜诇 讜谞讜转专 讜讟诪讗 讜讬砖 诇讜诪专 讚讘拽讚砖讬诐 诇讗 拽讗 诪讬讬专讬 讜讛讗 讚诇讗 讞砖讬讘 讞诪抓 讘驻住讞 诪砖讜诐 讚拽住讘专 讻专讘讬 讬讜住讬 讛讙诇讬诇讬 讚砖专讬 讘讛谞讗讛 讘驻专拽 讻诇 砖注讛 (砖诐 讚祝 讻讙.) 讜讛讗 讚诇讗 讞砖讬讘 注讘讜讚转 讻讜讻讘讬诐 诪砖讜诐 讚诇讗 砖讬讬讱 诇诪讬转谞讬 讘讬讛 诪讻专谉 讜拽讬讚砖 讘讚诪讬讛谉 诪拽讜讚砖转 砖讛专讬 注讘讜讚转 讻讜讻讘讬诐 转讜驻住转 讚诪讬讛 讜砖讘讬注讬转 讗讞专 讛讘讬注讜专: 诪谞讬谉 砖诇讗 讬爪讘注 讘讜. 讗注''讙 讚讗诪专讬谞谉 诇讗 讬讛谞讛 讗爪讟专讬讱 诇讗砖诪讜注讬谞谉 砖诇讗 讬爪讘注 讚住''讚 讚砖专讬 诪砖讜诐 讚讞讝讜转讗 诇讗讜 诪讬诇转讗 讛讬讗 讜讗讬爪讟专讬讱 诇讗砖诪讜注讬谞谉 砖诇讗 讬讚诇讬拽 讚住诇拽讗 讚注转讱 讚砖专讬 诪砖讜诐 讚诪讻诇讛 讗讜转讜 拽诪''诇 讚讗住讜专 讘讻诇 注谞讬谉 讜讻讚专讱 讛谞讗转讜 讗讘诇 砖诇讗 讻讚专讱 讛谞讗转讜 砖专讬. [讜注''注 讛讬讟讘 转讜住' 讘''拽 拽讗. 讚''讛 讜诇讗 讬爪讘注]:





专诪讘"谉

讟注诪讗 讚讘专讞 (讛讜讗) [讛讗] 诇讗 讘专讞 拽谞住讬谞谉 诇讬讛 诇诪讜讻专. 诇讗讜 讗讚砖诪讜讗诇 讘诇讞讜讚 拽驻专讬讱 讗诇讗 讗注讬拽专 讘专讬讬转讗 讚拽转谞讬 讬讞讝专讜 讚诪讬诐 诇诪拽讜诪诐 讗诇讗 讚诪注讬拽' 诇讗 住"讚 讚诪砖讜诐 拽谞住讗 讛讜讗 讗诇讗 诪讚讬谞讗 砖讛诪注讜转 砖诇 诪注砖专 讛谉 讘讻诇 诪拽讜诐 讜讗诐 讘专讞 讗讬谉 拽讜谞住讬谉 诇诇讜拽讞 讗讘诇 讛砖转讗 讚讗诪专 讚讻砖讘专讞 拽讜谞住讬谉 讘砖诇讗 讘专讞 谞诪讬 讛讬讛 讛讚讬谉 诇拽讜谞住讜 诇诇讜拽讞:





讛讗 讚转谞谉 讛诪拽讚砖 讘注专诇讛 讗讬谞讛 诪拽讜讚砖转. 讗讬讻讗 诇诪讬讚拽 讛讗 诪讜转专' 讛讬讗 砖诇讗 讻讚专讱 讛谞讗转谉 讻讚讗诪专讬谞谉 讘驻住讞讬' 讚祝 讻"讛 注"讘 讚专讘讬谞讗 讚讛讜讛 砖讬讬祝 诇讘专转讬讛 讘讙讛专拽讬 讚注专诇讛 诇讗 拽砖讬讗 讛转诐 讞讜诇讛 讛讬转讛 讜砖诇讗 讻讚专讱 讛谞讗讛 砖专讬 讗注驻"讬 砖讗讬谉 讘讜 住讻谞讛 讗讘诇 讘诇讗 讞讜诇讬 讗住讜专 讘讻诇 注谞讬谉 讚诇讗 讗诪专讬' 讗诇讗 砖讗讬谉 诇讜拽讬谉 注诇讬讛诐 讗诇讗 讚专讱 讛谞讗转谉 诪诇拽讜' 讛讜讗 讚诇讬讻讗 讛讗 讗住讜专讗 诪讬讛讗 讗讬讻讗 讜讗注"讙 讚诪砖诪注 讚讗住讜专讬讬讛讜 诪讚专讘谞谉 诪讚讗讬谉 诇讜拽讬谉 注诇讬讛诐 讛讗 拽"诇 讚诪拽讚砖 讘讗讬住讜专讬谉 诪讚讘专讬讛诐 讗讬谞讛 诪拽讜讚砖转 讜讗讬 拽砖讬讗 讜讛专讬 讻诇 讛谞砖专驻讬谉 讗驻专谉 诪讜转专 讬"诇 讛讻讗 讻砖讗讬谉 讘讗驻专讛 砖讜讛 驻专讜讟讛.
讜讛讗讬 讚诇讗 转谞讗 讗讬住讜专讬 注"讙 诪砖讜诐 讚讘注讬 诇诪讬转谞讬 诪讻专谉 讜拽讚砖 讘讚诪讬讛诐 诪拽讜讚砖转 讜转谞讬 注诇讛 讘转讜住驻转讗 讛诪拽讚砖 讘注"讙 讘注讬专 讛谞讬讚讞转 讜讬讜砖讘讬讛 讘注讜专讜转 诇讘讜讘讬谉 讘讗砖专讛 讜驻讬专讜转讬讛 讘诪专拽讜诇讬住 讜诪讛 砖注诇讬讜 讜讘讻诇 讚讘专 砖讞诇 注诇讬讜 讗讬住讜专 注"讙 讗注"讙 砖诪讻专谉 讜拽讚砖 讘讚诪讬讛' 讗讬谞讛 诪拽讜讚砖转 讜转谞讗 讜砖讬讬专 讞诪抓 讘驻住讞 砖讗诐 拽讚砖 讘讜 讗讬谞讛 诪拽讜讚砖转 讜诪讻专讜 讜拽讚砖 讘讚诪讬讜 诪拽讜讚砖转 讜砖讬讬专 谞诪讬 谞讜转专 讜驻讬讙讜诇 讜讗驻砖专 砖讛诐 讘讻诇诇 拽讚砖讬诐 砖砖谞讬谞讜 诇诪注诇讛 讗讬谞讛 诪拽讜讚砖转:





讜讘爪驻专讬 诪爪讜专注. 驻讬' 讘砖转讬讛诐 讗讬谞讛 诪拽讜讚砖转 砖砖转讬讛诐 讗住讜专讜转 讗讬 诪砖注转 (砖讞讬讟讛 讛砖讞讬讟讛) [砖讞讬讟转 讛砖讞讜讟讛] 讗讬 诪砖注转 诇拽讬讞讛 讗诇讗 砖砖讬诇讜讞 讛诪砖讜诇讞转 诪转讬专 讗讜转讛 讗讘诇 专砖"讬 讝"诇 驻讬专砖 诇诪讗谉 讚讗诪专 诪砖注转 诇拽讬讞转 砖转讬讛谉 讗住讜专讜转 讜诇诪讗谉 讚讗诪专 诪砖注转 砖讞讬讟讛 砖讞讜讟讛 谞讗住专转 讜诇讗 诪砖讜诇讞转:





诪讻专谉 讜拽讚砖 讘讚诪讬讛谉 诪拽讜讚砖转. 诪爪讗转讬 讘讬专讜砖诇诪讬 (讘,讞) 专讘讬 讞讙讬 讘砖诐 专' 讝注讬专讗 讻砖讗讬谉 (讙诪专) 讚诪讬讛谉 讗诪专 专讘讬 讞谞讬谞讗 讝讗转 讗讜诪专转 砖诪拽讚砖讬谉 讘讙讝诇讛 驻讬' 诇驻讬讻讱 诪拽讜讚砖转 砖讗讬谞谉 讚诪讬讛谉 砖诪讗讞专 砖讗讬谉 转讜驻住讬谉 讗转 讚诪讬讛谉 诇讗住讜专 讻讚讗诪专 讘讙诪专' 讚讬诇谉 讗注驻"讬 砖讛讜讗 谞讛谞讛 讘讛谉 注讻砖讬讜 诪讜转专 砖讗讬谞谉 讗诇讗 讙讝诇 讘讬讚讜 砖讛谉 讗讬谉 诇讛诐 讚诪讬诐 讜讗诪专 专讘讬 讞谞讬谞' 讝讗转 讗讜诪专转 砖诪拽讚砖讬谉 讻讜'. 诪讻讗谉 讬砖 诇诇诪讜讚 砖讗祝 讛讜讗 注爪诪讜 诪讜转专 讘讛谞讗转 讗讜转谉 讚诪讬诐 砖讗讬谞谉 讚诪讬诐 诇讗讬住讜专讬谉.
讜诪讛 砖讗诪专 专砖"讬 讝"诇 [讞讜诇讬谉 讚' 注"讘 讚"讛 诪驻谞讬] 讗诐 讻谉 诪爪讬谞讜 讚诪讬诐 诇讞诪抓 讘驻住讞 诇讗 诪爪讬谞谉 砖讗讬谞谉 讚诪讬诐 讗诇讗 讙讝诇 讛讜讗 讘讬讚讜 讜讗诐 讬讚注 讛诇讛 讜诇拽讞 诪转谞讛 讛讜讗 砖专爪讛 诇讬转谉 诇讜.
讜诪住转讘专讗 诇讚讬讚谉 讚拽讬讬"诇 (谞"讘 注"讗) 拽讚砖讛 讘讙讝诇 诇驻谞讬 讬讗讜砖 讗讬谞讛 诪拽讜讚砖转 诪讻专谉 讜拽讚砖 讘讚诪讬讛谉 讗讬谞讛 诪拽讜讚砖转 讗诇讗 讗"讻 讬讚注 讛诇讛 砖讛讜讗 讗讬住讜专 讛谞讗讛 讜诇拽讞 讗讜 砖诪讻专谉 诇谞讻专讬 讜讬"诇 讘谞讜转谉 讚诪讬诐 讻讬讜谉 讚诇讗谞驻讜拽讬谞讛讜 讬讛讘讬讛讜 谞讬讛诇讬讛 讛诇讜讗讛 讛谉 讘讬讚讜 讜诪拽讚砖 讘讛谉 讜讗注"讙 讚诪拽讞 讟注讜转 讛讜讛 [诪讛 讚]注讘讚, 讻砖讬讘讗 诇讞讝讜专 讘讜 诪砖诇诐 诪讘讬转讜:





讙诪专讗: 讜讻讚专讘讬 讗讘讛讜 讗诪专 专讘讬 讗诇注讝专. 讘讚讬谉 讛讬讗 讚讛讜讛 诇讬讛 诇诪讬诪专 诪讚讞讝拽讬讛 讚讗讬讛讜 谞诪讬 诪讜讚讛 讘诇讗 讬讗讻诇 讚诪砖诪注 诇讗 讬讛讗 讘讜 讛讬转专 讗讻讬诇讛 讗诇讗 诪砖讜诐 讚讞讝拽讬讛 诇讗 讗诪专讛 讘驻讬' 讗诇讗 讘讞诪抓 讘驻住讞 讗讘诇 专讘讬 讗讘讛讜 讗诪专 讻诇 诪拽讜诐 砖谞讗诪专 讜讗讬 拽砖讛 诇专' 讗讘讛讜 谞讛谞讛 诪谉 讛讞诪抓 讘驻住讞 讬讛讗 讞讬讬讘 讻专转 讚讻转讬讘 讻讬 讻诇 讗讜讻诇 诪讞诪爪转 讜谞讻专转讛 讗讬讻' 诇诪讬诪专 讗讜讻诇 诇讗 讙诪专讬谞谉 诪诇讗 转讗讻诇 讜诪诇讗 转讗讻诇讜:





专砖讘"讗

诪转谞讬转讬谉: 讛诪拽讚砖 讘注专诇讛 讜讘讻诇讗讬 讛讻专诐 讻讜' 讗讬谞讛 诪拽讜讚砖转. 拽砖讬讗 诇谉 讜讛讗 砖诇讗 讻讚专讱 讛谞转讗讜 讛讜讗, 讜诪砖诪注 (讘驻"拽) [讘驻"讘] 讚驻住讞讬诐 (讻讙, 讘) 讚砖诇讗 讻讚专讱 讛谞讗转讜 砖专讬, 讻专讘讬谞讗 (驻住讞讬诐 讻讛, 讘) 讚砖讬讬祝 诇讘专转讬讛 讘讙讜讛专拽讬 讚注专诇讛 讜讗诪专 诪讬讚讬 讚专讱 讛谞讗转讜 拽讗 注讘讬讚谞讗, 讬砖 诇讜诪专 讚讛转诐 砖讗谞讬, 讚讞讜诇讛 讛讜讬讗, 讜讘诪拽讜诐 讞讜诇讬 讛转讬专讜, 讗祝 注诇 驻讬 砖讗讬谉 讘讜 住讻谞讛, 讗讘诇 砖诇讗 讘诪拽讜诐 讞讜诇讬 诇讗, 讜讗诐 转讗诪专 注讜讚 讜讛讗 注专诇讛 讜讻诇讗讬 讛讻专诐 讘砖专讬驻讛, 讜转谞谉 砖诇讛讬 转诪讜专讛 (谞讚, 讗) 讻诇 讛谞砖专驻讬谉 讗驻专谉 诪讜转专. 讜转讬专爪讜 讘转讜住' 讚讛讻讗 讘讚诇讬讻讗 讗诇讗 砖讜讛 驻专讜讟讛 讘爪诪爪讜诐. 讜讗驻讬诇讜 讘谞讛谞讛 诪诪谞讜 讻讚专讱 讛谞讗转讜, 讜讛诇讻讱 讘谞讛谞讛 诪诪谞讜 砖诇讗 讻讚专讱 讛谞讗转讜 讘爪讬专 诇讬讛 砖讬注讜专讗. 讜讛注诇讜 砖转讬 讛拽讜砖讬讜转 讘转讬专讜抓 讝讛.
讜讗讬谞讜 诪讞讜讜专 诇讬 讚讛讗 住转诪讗 拽转谞讬 讻诇 砖诪拽讚砖 讘注专诇讛 讜讘讻诇讗讬 讛讻专诐 讗讬谞讛 诪拽讜讚砖转, 讜注讜讚 讚讜诪讬讗 讚砖讜专 讛谞住拽诇 拽转谞讬, 讜砖讜专 讛谞住拽诇 诪砖诪注 讘讻讜诇讜 砖讬砖 讘讜 砖讜讛 讻诪讛 驻专讜讟讜转. 讜注讜讚 讚讙专住讬谞谉 讘转讜住驻转讗 (驻"讚, 讛"讝) 讛诪拽讚砖 讘讗砖专讛 讜驻讬专讜转讬讛 讘注讬专 讛谞讚讞转 讜讘讬讜砖讘讬讛 讻讜' 讻讜诇谉 讗驻 注诇 驻讬 砖诪讻专谉 讜拽讚砖 讘讚诪讬讛谉 讗讬谞讛 诪拽讚讜砖转, 讗诇诪讗 讗祝 注诇 驻讬 砖讗诇讜 诪谉 讛谞砖专驻讬谉 讜讬砖 讘讗驻专谉 讬讜转专 诪砖讜讛 驻专讜讟讛 讗讬谞讛 诪拽讜讚砖转, 讜诪住转讘专讗 讚诇注讜诇诐 讗讬谞讛 诪拽讜讚砖转, 讗驻讬诇讜 拽讚砖讛 讘住讗讛 砖诇 驻讬专讜转 注专诇讛, 诪砖讜诐 讚讛砖转讗 诪讬讛转 诇讬转 诇讛讜 讚诪讬诐 讚讗住讜专 诇诪讜讻专谉, 讜讗讬 诪砖讜诐 讗驻专谉, 讛讗 讗讬谞讜 讘注讜诇诐, 讜诇讻讬 拽诇讬 诇讬讛 讛讜讛 诇讬讛 讻讙讜驻讗 讗讞专讬谞讗, 讜诇讗 讝讛讜 诪讛 砖拽讚砖讛 讘讜, 讛诇讻讱 讗讬谞讛 诪拽讜讚砖转, 讜讗祝 注诇 讙讘 讚讗住讬拽谞讗 讘驻专拽 讛讗讜诪专 诇拽诪谉 (拽讬讚讜砖讬谉 住讘, 讘) 讙讘讬 讛专讬 讗转 诪拽讜讚砖转 诇讬 诇讗讞专 砖讗转讙讬讬专 讚讻诇 砖讘讬讚讜 诇讗讜 讘诪讞讜住专 诪注砖讛 讚诪讬, 讛转诐 讛讜讗 讚讗讬谉 讛讙讜祝 诪砖转谞讛, 讗讘诇 讻讗谉 砖讛讙讜祝 诪砖转谞讛 诇讙诪专讬 诇讗. 讜注讜讚 讚讛转诐 谞诪讬 讚讜拽讗 讻砖讗诪专 诇讻砖讬讛讬讛, 讗讘诇 讘诇讗讜 讛讻讬 诇讗, 讜讻讚转谞讬讗 讛转诐 讗诪专 驻讬专讜转 注专讜讙讛 讝讜 转诇讜砖讬谉 讬讛讜 转专讜诪讛 注诇 驻讬专讜转 注专讜讙讛 讝讜 诪讞讜讘专讬谉 讗讜 驻讬专讜转 注专讜讙讛 讝讜 诪讞讜讘专讬诐 讬讛讜 转专讜诪讛 注诇 驻讬专讜转 注专讜讙讛 讝讜 转诇讜砖讬谉 诇讗 讗诪专 讻诇讜诐, 讗讘诇 讗诪专 诇讻砖讬转诇砖讜 讜谞转诇砖讜 讚讘专讬讜 拽讬讬诪讬诐 讻谞"诇.



讘爪驻讜专讬 诪爪讜专注. 诪讚拽转谞讬 讘爪驻讜专讬 讜诇讗 拽转谞讬 讜讘爪驻讜专 诪爪讜专注, 诪砖诪注 讚砖谞讬讛诐 讗住讜专讬谉. 讜拽砖讬讗 诇谉 讚讘砖诇诪讗 诇专讬砖 诇拽讬砖 讚讗诪专 讘讙诪专讗 讚诪砖注转 拽讬讞讛 诪讬转住专讬 诪砖讜诇讞转 谞诪讬 讗住讬专讗, 讗诇讗 诇专' 讬讜讞谞谉 讚讗诪专 诪砖注转 砖讞讬讟讛 诪砖讜诇讞转 砖专讬讗, 讜讻讚讗讜转讘讬讛 专' 讬讜讞谞谉 诇专讬砖 诇拽讬砖 诪讛讗 讚转谞讬讗 讻诇 爪驻讜专 讟讛讜专讛 转讗讻诇讜 诇专讘讜转 讗转 讛诪砖讜诇讞转, 讗诐 讻谉 讘诪砖讜诇讞转 讗诪讗讬 讗讬谞讛 诪拽讜讚砖转. 讜讗诐 转讗诪专 讚爪驻讜专讬 讚注诇诪讗 拽讗诪专, 讜诇注讜诇诐 讗砖讞讜讟讛, 讛讗 诇讬转讗, 讚讗诐 讻谉 讛讜讛 诇讬讛 诇诪讬转谞讬 讜讘驻讟专讬 讞诪讜专 讜讘砖讜讜专讬诐 讛谞住拽诇讬诐, 讜讬砖 诇讜诪专 讚讗驻讬诇讜 诇专' 讬讜讞谞谉 谞诪讬 诪砖讜诇讞转 诪砖注转 砖讞讬讟讛 讛砖讞讜讟讛 讗住讜专讛, 讜砖讬诇讜讞 讛讜讗 讚诪转讬专讛, 讚诇讗 讗诪专讛 转讜专讛 砖诇讞 诇转拽诇讛, 讜讛讻讗 讘诪拽讚砖讛 讘讬谉 砖讞讬讟讛 诇砖诇讜讞 拽讗诪专, 讜讛讗 讚转谞讬讗 讻诇 爪驻讜专 讟讛讜专讛 转讗讻诇讜 诇专讘讜转 讗转 讛诪砖讜诇讞转, 诇讗讞专 砖诇讜讞 拽讗诪专, 讜诇讗 讻谉 驻讬专砖 专砖"讬.



讜讘讞讜诇讬谉 砖谞砖讞讟讜 讘注讝专讛 讗讬谞讛 诪拽讜讚砖转. 讜讗诐 转讗诪专 讗诪讗讬 诇讗 讞砖讬讘 谞诪讬 讗讬住讜专讬 注讘讜讚讛 讝专讛 讗讬讻讗 诇诪讬诪专 诪砖讜诐 讚讘注讬 诇诪讬转谞讬 诪讻专谉 讜拽讚砖 讘讚诪讬讛谉 诪拽讜讚砖转, 讚讗讬诇讜 讘讗讬住讜专讬 注讘讜讚讛 讝专讛 讗祝 注诇 驻讬 砖诪讜讻专谉 讜拽讚砖 讘讚诪讬讛谉 讗讬谞讛 诪拽讜讚砖转. 讜讗诐 转讗诪专 讗诪讗讬 诇讗 转谞讗 讞诪抓 讘驻住讞. 讜讬砖 诇讜诪专 转谞讗 讜砖讬讬专, 讜砖讬讬专 谞诪讬 驻讙讜诇 讜谞讜转专.



诪讻专谉 讜拽讚砖 讘讚诪讬讛谉 诪拽讜讚砖转. 讜讗诐 转讗诪专 讜讛讗 讚诪讬讛谉 讙讝诇 讛谉 讘讬讚讜, 讚讛讗 诇讬转 诇讛讜 讚诪讬, 讜讛诪拽讚砖 讘讙讝讬诇讛 讗讬谞讛 诪拽讜讚砖转, 讜讬砖 诇讜诪专 讘诪讜讚讬注 讗转 讛诇讜拽讞 讚讛讜讜 诪注讜转 诪转谞讛, 讜讗讬谞讜 诪讞讜讜专, 讚讗诐 讻谉 诇讗讜 讚诪讬讛谉 谞讬谞讛讜, 讗诇讗 讬砖 诇讜诪专 砖诪讻专讜 诇讙讜讬, 讗讬 谞诪讬 讗驻讬诇讜 诇讬砖专讗诇, 讜讻诪讗谉 讚讗诪专 (讘讘讗 拽诪讗 拽讬讚, 讗) 住转诐 讙讝讬诇讛 讬讗讜砖 讘注诇讬诐 讛讜讗, 讜讻讬讜谉 讚诇讗 讛讻讬专 讘讬讛 诇讜拽讞 讜诪讞诪转谉 讛讜讗 讚讬讛讬讘 诇讬讛 讚诪讬, 讚诪讬讛谉 拽专讬 诇讛讜.



诪讻专谉 讜拽讚砖 讘讚诪讬讛谉 诪拽讜讚砖转. 专砖"讬 驻讬专砖 讘驻专拽 拽诪讗 讚讞讜诇讬谉 (讚, 讘) 讜讘专讬砖 驻专拽 讘转专讗 讚注讘讜讚讛 讝专讛 (住讘, 讗) 讚讻讬 讗诪专讬谞谉 讚讗讬谉 讗讬住讜专讬 讛谞讗讛 讻讙讜谉 讗诇讜 讗讜 讞诪抓 讘驻住讞 (讗讬谉) 转讜驻住讬谉 讚诪讬讛谉 讜讚诪讬讛谉 诪讜转专讬谉 诇讗 讗诪专讜 诇诪讜讻专 注爪诪讜, 讚讗诐 讻谉 诪爪讬谞讜 讚诪讬诐 诇讞诪抓 讘驻住讞, 讜转谞讬讗 讘转讜住驻转讗 (驻"讗, 讛"讜) 讛讗讜讻诇 转专讜诪转 讞诪抓 讘驻住讞 驻讟讜专 讗驻讬诇讜 诪讚诪讬 注爪讬诐 讜讚诪讬 注专诇讛 谞诪讬 讘讬讚 讛诪讜讻专 讻注专诇讛 讚诪讜, 讜讘诪拽讚砖 讘讚诪讬讛谉 诪拽讜讚砖转, 诪砖讜诐 讚诇讙讘讬 讚讬讚讛 砖专讜, 讚诇讗讜 讚诪讬 注专诇讛 讛谉 讘讬讚讛, 讜讻讬讜谉 讚诪讜转专转 诇讬讛谞讜转 诪讛谉 讜拽谞讗转谉 讛讬讗 诪讞诪转讜 讗祝 讛讬讗 诪拽讜讚砖转 诇讜, 讛讗 诇诪讛 讛讚讘专 讚讜诪讛 诇诪拽讚砖 讘讙讝诇 讚讗讞专讬诐 (诇注讬诇 拽讬讚讜砖讬谉 谞讘, 讘) 诇诪讗谉 讚讗讬转 诇讬讛 住转诐 讙讝讬诇讛 讬讗讜砖 讘注诇讬诐 讛讬讗, 讚讗祝 注诇 讙讘 讚讬讗讜砖 讻讚讬 诇讗 拽谞讬, 讜讻诇 讝诪谉 砖讛讜讗 讘讬讚讜 讗讬谞讜 拽谞讜讬 诇讜, 讗驻讬诇讜 讛讻讬 讻讬 谞转谞讜 诇讛 诪拽讜讚砖转, 诇驻讬 砖拽谞讗转讜 讛讬讗 讘谞转讬谞转讜, 讚讛讜讛 诇讬讛 讬讗讜砖 讜砖讬谞讜讬 专砖讜转, 讜讛讻讬 谞诪讬 讛专讬 拽谞讗转讜 讛讬讗 讘谞转讬谞转讜, 讜讛谞讗讛 讛讘讗讛 诇讛 诪讞诪转讜 讛讜讗, 讜讻讘专 讛讗专讻转讬 讘讝讛 驻专拽 拽诪讗 讚讞讜诇讬谉 讘转讞诇转讜 讘住"讚. 讜讘讬专讜砖诇诪讬 (驻"讘 讛"讞) 讙专住讬谞谉 专' 讞讙讬 讘砖诐 专' 讝注讬专讗 讘砖讗讬谉 讚诪讬讛谉, 讗诪专 专' 讞谞讬谞讗 讝讗转 讗讜诪专转 砖诪拽讚砖讬谉 讘讙讝讬诇讛, 讻诇讜诪专 诇驻讬讻讱 诪拽讜讚砖转 砖讗讬谉 讚诪讬 讛注专诇讛 讗诇讗 讙讝诇 讛谉 讘讬讚讜, 诪讗讞专 砖讗讬谞谉 转讜驻住讬谉 讚诪讬讛谉 诇讗讬住讜专, 讛诇讻讱 讛讜讜 诇讛讜 讚诪讬诐 讻讗讬诇讜 讗讬谞谉 讚诪讬讛谉, 讗诇讗 (讚诪讬) 讙讝诇, 讜砖诪注讬谞谉 诪讬谞讛 讚讗祝 讛讜讗 诪讜转专 诇讬讛谞讜转 诪讛谉, 讜专' 讞谞讬谞讗 讚讬诇讬祝 诪讬谞讛 砖诪拽讚砖讬谉 讘讙讝讬诇讛, 诪砖诪注 讚讗讬转 诇讬讛 讻专' 砖诪注讜谉 讚讗诪专 住转诐 讙讝讬诇讛 讬讗讜砖 讘注诇讬讛诐 讛讬讗, 讜讻讚驻专讬砖讬转 诇讛 谞诪讬 诇注讬诇, 讜讗谞谉 讚诇讗 拽讬讬诪讗 诇谉 讻专' 砖诪注讜谉 诪讜拽诪讬谞谉 诇讛 讘诪讜讻专 诇讙讜讬 讜讗讬 谞诪讬 诇讬砖专讗诇, 讻讬讜谉 讚诇讗驻拽讬谞讛讜 讬讛讘讬谞讛讜 谞讬讛诇讬讛, 诇讗讜 讙讝诇 诪讬拽专讬, 讗诇讗 讻注讬谉 讛诇讜讗讛 讛谉, 讜讗祝 注诇 讙讘 讚诪拽讞讜 讘讟诇 讻讬 讗转讬 诇诪讛讚专 讘讬讛 诪砖诇诐 诪讘讬转讜.



 讙诪专讗: 诪谞讬谉 砖诇讗 讬讛谞讛 诪诪谞讜 讜诇讗 讬爪讘注 诪诪谞讜 讜诇讗 讬讚诇讬拽 诪诪谞讜 讛谞专 转诇诪讜讚 诇讜诪专 讜注专诇转诐 注专诇转讜 诇专讘讜转 讗转 讻讜诇诐. 讜讗诐 转讗诪专 讜诪讗讬 砖谞讗 讚讛讻讗 诪爪专讻讬谞谉 拽专讗 诇讗住讜专 讛讚诇拽讛, 讜讘转专讜诪讛 讟诪讗讛 (砖讘转 讻讛, 讗) 诪爪专讻讬谞谉 拽专讗 诇讛转讬专 讛讚诇拽讛 诪讚讻转讬讘 (讘诪讚讘专 讬讞, 讬讙) 谞转转讬 诇讱 砖诇讱 转讛讗 诇讛住讬拽讛 转讞转 转讘砖讬诇讱. 讜讬砖 诇讜诪专 讚讛转诐 讘砖诪谉 砖诇 转专讜诪讛 讚讛讚诇拽转讜 讻讚专讱 讛谞讗转讜, 讗爪讟专讬讱 拽专讗 诇专讘讜讬讬讛 讗祝 注诇 讙讘 讚谞讟诪讗, 讗讘诇 讛讻讗 讘讛讚诇拽讛 砖诇讗 讻讚专讱 讛谞讗转讜 讻讙讜谉 砖诪谞讬诐 砖讗讬谞谉 注讜诪讚讬谉 诇讛讚诇拽讛.
讜讗诐 转讗诪专 讗诐 讘砖诇讗 讻讚专讱 讛谞讗转讜, 诪砖专讗 砖专讬 讻讚讗诪专讬谞谉 讘驻专拽 讻诇 砖注讛 (驻住讞讬诐 讻讛, 讘) 诪讬讚讬 讚专讱 讛谞讗转讜 拽讗 注讘讬讚谞讗. 讗讬讻讗 诇诪讬诪专 讚讛转诐 讘砖诇讗 讛讬讛 讚专讱 讛谞讗转讜 讻诇诇, 讗讬 谞诪讬 讘诪拽讜诐 讞讜诇讬 讛讜讗, 讗讘诇 砖诇讗 讘诪拽讜诐 讞讜诇讬 讗驻讬诇讜 砖诇讗 讻讚专讱 讛谞讗转讜 讗住讜专, 讜讻讚讻转讘讬谞谉 诇注讬诇, 讜爪讘讬注讛 讚讛讻讗 谞诪讬 诇讗 讗爪讟专讬讱, 讗诇讗 讘砖诇讗 讻讚专讱 讛谞讗转讜, 讻讙讜谉 砖讘讗 诇爪讘讜注 讘转讜转讬诐 讜专诪讜谞讬诐 砖诇 注专诇讛.



讜讻专' 讗讘讛讜 讚讗诪专 专' 讗讘讛讜 讗诪专 专' 讗诇注讝专 讻诇 诪拽讜诐 砖谞讗诪专 诇讗 转讗讻诇 讻讜'. 讜讛讜讗 讛讚讬谉 讚讛讜讛 诪爪讬 诇诪讬诪专 讛讻讗 讻讚讞讝拽讬讛, 讚讛讗 讘诇讗 讬讗讻诇 讻讜诇讛讜 住讘讬专讗 诇讛讜 讚讗驻讬诇讜 讗讬住讜专 讛谞讗讛 讘诪砖诪注, 讗诇讗 诪砖讜诐 讚诇讗 砖诪注讬谞谉 诇讬讛 诇讚讞讝拽讬讛 讘讛讚讬讗 讗诇讗 讘讞诪抓 讘驻住讞, 讜砖诪注讬谞谉 诇讬讛 诇专' 讗讘讛讜 讚讗诪专 讘驻讬专讜砖 讻诇 诪拽讜诐 砖谞讗诪专 谞讬讞讗 诇讬讛 诇讗拽讜诪讜讛 讻专' 讗讘讛讜. 讜讗诐 转讗诪专 讜诇专' 讗讘讛讜 谞讛谞讛 诪谉 讛讞诪抓 讬讛讗 讘讻专转, 讚讛讗 讻转讬讘 (砖诪讜转 讬讘, 讬讟) 讻讬 讻诇 讗讜讻诇 讞诪抓 讜谞讻专转讛, 讬砖 诇讜诪专 讗讜讻诇 诇讗 讙诪专讬谞谉 诪诇讗 转讗讻诇 诇讗 转讗讻诇谞讜.





专讬讟讘"讗

诪转谞讬' 讛诪拽讚砖 讘注专诇讛 讜讻诇讗讬 讛讻专诐 讚讗讬住讜专讬 讛谞讗讛 谞讬谞讛讜 讗讬谞讛 诪拽讜讚砖转. 讜讗讬讻讗 讚拽砖讬讗 诇讬讛 讗诪讗讬 讗讬谞讛 诪拽讜讚砖转 讘注专诇讛 讚讛讗 讗驻砖专 诇讬讛谞讜转 讘讛 砖诇讗 讻讚专讱 讛谞讗转讛 讻讚讗诪专讬谞谉 讘驻专拽 讻诇 砖注讛 讻诇 讗讬住讜专讬谉 砖讘转讜专讛 讗讬谉 诇讜拽讬谉 注诇讬讛诐 讗诇讗 讻讚专讱 讛谞讗转谉. 讜诇讗讜 诪讬诇转讗 讛讬讗 讚谞讛讬 讚诇讬转 讘讛讜 讗讬住讜专讗 讚讗讜专讬讬转讗 讗讬住讜专讗 讚专讘谞谉 诪讬讛讗 讗讬讻讗 讜讛诪拽讚砖 讘讗讬住讜专讬 讛谞讗讛 讚专讘谞谉 讻讙讜谉 住转诐 讬讬谞诐 讜讻讬讜爪讗 讘讜 讗"诪 讜讻讚讗诪专讬谞谉 讘驻住讞讬诐 讛诪拽讚砖 讗砖讛 讘讞诪抓 诪砖砖 砖注讜转 讜诇诪注诇讛 讜讗驻讬诇讜 讘讞讟讬 拽讜专讚谞讬讬转讗 讚砖专讬专谉 讜讬讘讬砖谉 砖讗讬谞诐 讞诪抓 诪谉 讛转讜专讛 讗诇讗 谞讜拽砖讛 讚专讘谞谉 讗讬谞讛 诪拽讜讚砖转 讜讗注"讙 讚讛诪拽讚砖 讘注讚讬诐 驻住讜诇讬诐 诪讚专讘谞谉 诪拽讜讚砖转 讗讜诪专 诪讜专讬 谞专"讜 讚诇讗 讚诪讬 讚讛转诐 讗讬讻讗 注讚讜转 诪注诇讬讗 诪谉 讛转讜专讛 讜诪拽讜讚砖转 砖诇 转讜专讛 讛讬讗 讜诇讗 诪驻拽注讬 专讘谞谉 拽讚讜砖讬 讚讗讜专讬讬转讗 讘讻讚讬 讗讘诇 讛讻讗 讻讬讜谉 讚讗诪专 专讞诪谞讗 讚诇讬转讬讘 诇讛 诪诪讜谞讗 讜诪讗讬 讚讬讛讬讘 诇讛 讛砖转讗 诇讗讜 诪诪讜谞讗 讛讜讗 讚讛讗 讗住专讜讛 专讘谞谉 注诇讛 诇讗 诪讬拽讚砖讗 讻诇诇 讜诪讗讬 讚讗诪专讬谞谉 诇拽诪谉 讘驻讬专拽讬谉 讚诇专讘讬 砖诪注讜谉 讞讜诇讬谉 砖谞砖讞讟讜 讘注讝专讛 诇讗讜 讚讗讜专讬讬转讗 讜讗砖讛 诪转拽讚砖转 讘讛 讛讻讬 拽讗诪专 讚讻讬讜谉 讚讞讜诇讬谉 砖谞砖讞讟讜 讘注讝专讛 诇讗讜 讚讗讜专讬讬转讗 诇讗 讗住专讬谞讛讜 专讘谞谉 讘讛谞讗讛 讗诇讗 讘讗讻讬诇讛 讗讘诇 讞诪抓 讜住转诐 讬讬谞诐 讜注专诇讛 砖诇讗 讻讚专讱 讛谞讗转诐 讚讗讬住讜专讬 讛谞讗讛 讚专讘谞谉 讗讬谞讛 诪拽讜讚砖转 讻诇诇 讜讻讬 转讬诪讗 讜讛讗 砖专讬 砖诇讗 讻讚专讱 讛谞讗转谉 讗驻讬诇讜 诪讚专讘谞谉 诇讞讜诇讛 砖讗讬谉 讘讜 住讻谞讛 讻讚讗诪专讬谞谉 讘驻专拽 讻诇 砖注讛 讘注讜讘讚讗 讚专讘讬谞讗 讚讛讜讛 砖讬讬祝 诇讘专转讬讛 讘讙讜讛专拽讬讗 讚注专诇讛 讜讗诪专 诪讬讚讬 讚专讱 讛谞讗转谉 注讘讬讚谞讗 讛讗 诇"拽 讜讗注"讙 讚讞讜诇讛 砖讗讬谉 讘讜 住讻谞讛 诪讜转专 讘讜 砖诇讗 讻讚专讱 讛谞讗转谉 诪讻诇 诪拽讜诐 讗住讜专 讛讜讗 诇讛 诇诪讻专讛 诇讞讜诇讛 讝讛 讜诇讬讟讜诇 讚诪讬诐 诪诪谞讜 转讚注 讚讛讗 讗驻讬诇讜 讘讚专讱 讛谞讗转讛 诪讜转专转 讘讞讜诇讛 砖讬砖 讘讜 住讻谞讛 讜讗驻讬诇讜 讛讻讬 讗住讜专 诇诪讜讻专讛 诇讜 讘讚诪讬诐 讚讗诐 讻谉 谞诪爪讗 谞讛谞讛 讘讗讬住讜专讬 讛谞讗讛 砖诇 转讜专讛 讗诇讗 讚讜讚讗讬 讗住讜专 诇诪讻专诐 讜讻讬讜谉 讚讻谉 诇讗 讞砖讬讘 诪诪讜谞讗 讻诇诇 讜讗驻讬诇讜 讛讬讗 讞讜诇讛 砖专讗讜讬讛 诇讬讛谞讜转 讘讛 讗讬谞讛 诪拽讜讚砖转 讚诇讗讜 诪诪讜谞讗 讬讛讬讘 诇讛 讗诇讗 讗诐 讻谉 讗讜诪专 诇讛 讛专讬 讗转 诪拽讜讚砖转 诇讬 讘讗讜转讛 讛谞讗讛 砖讬砖 诇讱 砖谞转转讬 诇讱 讚讘专 砖转转专驻讗讬 讘讜 讜讬砖 讘讗讜转讛 讛谞讗讛 砖讜讛 驻专讜讟讛. 讜讻讬 转讬诪讗 讛专讬 讗讻转讬 注专诇讛 讜讻诇讗讬 讛讻专诐 诪谉 讛谞砖专驻讬诐 讛诐 讜拽讬讬诪讗 诇谉 讚讻诇 讛谞砖专驻讬诐 讗驻专谉 诪讜转专 讜讛讜讬 讚讘专 砖诇 诪诪讜谉. 讜讬砖 诪转专爪讬谉 讚诪讬讬专讬 砖讗讬谉 讘讗驻专谉 砖讜讛 驻专讜讟讛. 讜诪讜专讬 谞专"讜 转讬专抓 讚讗驻讬' 讬砖 讘讗驻专谉 砖讜讛 驻专讜讟讛 讻讬讜谉 讚讛砖转讗 诇讬转 讘讛讜 讚讬谉 诪诪讜谉 讗讬谞讛 诪拽讜讚砖转 讚讻讬 砖专讬祝 诇讛讜 诇讘注专讬谞讛讜 诇讗讜 讚讬讚讬讛 谞讬谞讛讜 讜讻诇 讛拽讜讚诐 讝讻讛 讘讗驻专谉:



讜讛讗 讚诇讗 拽转谞讬 转谞讗 讘讛讚讬 讛谞讬 讚诪转谞讬' 讗讬住讜专讗 注讘讜讚讛 讝专讛 讜驻讬专讜转 砖讘讬注讬转 诇讗讞专 讝诪谉 讛讘讬注讜专 讚讛讜讜 讗讬住讜专讬 讛谞讗讛 谞诪讬 诪砖讜诐 讚讘注讬 诇诪转谞讬 诪讻专谉 讜拽讬讚砖 讘讚诪讬讛谉 诪拽讜讚砖转 讚讗诇讜 注"讝 转讜驻住转 讚诪讬讛 讜讗诐 拽讬讚砖 讘讚诪讬讛 讗讬谞讛 诪拽讜讚砖转 讜讛讻讬 转谞讬讗 讘转讜住驻转讗 讛诪拽讚砖 讘讬讬谉 谞住讱 讜讘注讘讜讚讛 讝专讛 讘注讬专 讛谞讚讞转 讜讬讜砖讘讬讜 讘注讬专讜转 诇讘讜讘讬谉 讘讗砖专讛 讜讘驻讬专讜转讬讛 讘讘讬诪讜住 讜讘诪讛 砖注诇讬讜 讘诪专拽讜诇讬住 讜讘诪讛 砖注诇讬讜 讘讗讬住讜专讬 注"讝 讻讜诇诐 讗祝 注诇 驻讬 砖诪讜讻专谉 讜拽讬讚砖 讘讚诪讬讛谉 讗讬谞讛 诪拽讜讚砖转 诪讬讛讜 讛讗 讛讜讛 诪爪讬 诇诪转谞讬 讞诪抓 讘驻住讞 讚讗讬住讜专讬 讛谞讗讛 讜讗讬谞讜 转讜驻住 讚诪讬讜 讚讛讗 驻砖讬讟讗 诇讬讛 讚讞诪抓 讘驻住讞 讗住讜专 讘讛谞讗讛 讛讜讗 讗诇讗 讚转谞讗 讜砖讬讬专 讜讛讻讬 谞诪讬 砖讬讬专 驻讬讙讜诇 讜谞讜转专. 讛讗 讚拽转谞讬 讘爪讬驻讜专讬 诪讻讜专注 讚诪砖诪注 讚砖转讬转谉 讗住讜专讜转 讜讗诇讜 诇拽诪谉 讗诪专讬谞谉 讚诪砖讜诇讞转 诪讜转专转 讗驻讬' 讘讗讻讬诇讛 砖诇讗 讗诪专讛 转讜专讛 砖诇讞 诇转拽诇讛 诇讗 拽砖讬讗 讚诪砖注转 砖讞讬讟转 讛砖讞讜讟讛 谞讗住专讜转 砖转讬讛谉 讜讘砖注转 砖诇讜讞 讛讜转专讛 讛诪砖讜诇讞转 砖诇讗 谞讗住专讛 诪转讞诇讛 讗诇讗 注讚 讝诪谉 讝讛 砖讬砖 讝诪谉 诇讗讬住讜专讛 讜砖讬诇讜讞讛 诪转讬专讛:



诪讻专谉 讜拽讬讚砖 讘讚诪讬讛谉 诪拽讜讚砖转 讟注诐 讛讚讘专 诪驻讜专砖 讘讬专讜砖诇诪讬 讚讙专住讬' 讛转诐 专' 讞讙讬 讘砖诐 专' 讝注讬专讗 诇驻讬 砖讗讬谉 讚诪讬讛谉 驻讬' 砖讗讬住讜专讬 讛谞讗讛 讗讬谞诐 砖讜讬诐 讻诇讜诐 讜讗讬谉 诇讛诐 讚诪讬诐 讜诪注讜转 砖谞转谉 诇讜 诇讜拽讞 讘讛诐 讙讝诇 讛诐 讘讬讚讜 讗讜 诪转谞讛 讜讗诪专讬' 讗"专 讞谞讬谞讗 讝讗转 讗讜诪专转 诪拽讚砖讬诐 讘讙讝讬诇讛 驻讬' 讚讻讬讜谉 讚讗讬住讜专讬 讛谞讗讛 谞讬谞讛讜 讚诇讗 砖讜讜 诪讬讚讬 讻讚讗诪专讬谞谉 讜讙诐 讗讬谞谉 转讜驻住讬谉 讚诪讬讛谉 讛诪注讜转 砖谞转谉 诇讜 诇讜拽讞 讻砖诇讗 讛讻讬专 讘讛诐 讙讝诇 讛诐 讘讬讚讜 讜讘讙诪专讗 讚讬诇谉 诇讗 讗诪专讜 讻谉 诪砖讜诐 讚住诪讻讬 讗讚讬讜拽讗 讚讚讬讬拽 专讘 诪诪转谞讬' 讚讗讞讬讜转 讚讗讬谉 诪拽讚砖讬谉 讘讙讝诇 讜诇讬转 诇讬讛 讚讬讜拽讗 讚专讘 讞谞讬谞讗 讚讬专讜砖' 讜专' 讞谞讬谞讗 诇讬转 诇讬讛 讚讬讜拽讗 讚讛转诐 讚讬讬讬拽讬谞谉 诪讚拽转谞讬 砖诇讛谉 讛讬转讛 讜诪砖诪注 诇谉 讚诪转谞讬转讬谉 讚讛讻讗 讻砖讛讻讬专 讘讛谉 诇讜拽讞 讜讙诪专 讜谞转谉 诇讛诐 诪转谞讛 诇砖诪讜讗诇 讗讜 注诇 诪谞转 砖讬讜爪讬讗诐 诇讜 诇专讘 讗"谞 讻砖诪讻专谉 诇注讻讜"诐 讜讗驻讬' 诪讻专谉 诇讬砖专讗诇 讜诇讗 讛讻讬专 讘讛诐 讗注"驻 砖讛讬讛 诪讻讬专 讘讛诐 诪讜讻专 诇讗 谞转讻讜讬谉 诇讙讝讜诇 讗诇讗 砖讬讛讜 讗爪诇讜 诪诇讜讛 讜讻砖讬讞讝讜专 讘讜 诇讜拽讞 讬砖诇诐 诪讘讬转讜 讜讻讬讜谉 讚讻谉 讗讬讚讱 讬讛讘讬谞讛讜 谞讬讛诇讬讛 诇讗谞驻讜拽讬讛 诇讗讜 讙讝诇 讛讜讗 讗诇讗 诪诇讜讛 讜讬讻讜诇 诇拽讚砖 讘讛诐 讗转 讛讗砖讛:



讜讛讗 讚拽转谞讬 讜拽讚砖 讘讛诐 诇讗讜 讚讜拽讗 讘讚讬注讘讚 讗诇讗 讗驻讬' 诇讻转讞讬诇讛 讬讻讜诇 诇讛讜爪讬讗诐 讘诪讛 砖讬专爪讛 讜诇拽讚砖 讘讛诐 砖讛专讬 讗讬谞诐 讚诪讬 讗讬住讜专讬 讛谞讗讛 讻讚讗诪专谉 讗诇讗 砖诇讻转讞诇讛 讗住讜专 诇诪讻讜专 讗讬住讜专讬 讛谞讗讛 砖诇讗 讬讛讗 讻谞讛谞讛 讘讗"讛 讜讬讛讗 诇讛诐 讚诪讬诐 讜诇讛讻讬 拽转谞讬 诪讻专谉 讘讚讬注讘讚 讜讗讬讬讚讬 讚拽转谞讬 诪讻专谉 讘讚讬注讘讚 讚讜拽讗 转谞讗 谞诪讬 讜拽讚砖 讘讚诪讬诐 讜诇讗讜 讚讜拽讗 讜讛讻讬 诪讜讻讞 讘驻专拽 讛砖讜讻专 讚注"讝 讘砖诪注转讗 拽诪讬讬转讗 讚讗拽砖讬谞谉 诪诪转谞讬转讬谉 讚讛讻讗 讚拽转谞讬 诪讻专谉 讜拽讬讚砖 讘讚诪讬讛谉 诪拽讜讚砖转 诇诪讗讬 讚转谞讬谞谉 转诪谉 讛砖讜讻专 讗转 讛驻讜注诇 诇注砖讜转 讘讬讬谉 谞住讱 砖讻专讜 讗住讜专 讜诇讗 诪砖谞讬谞谉 讚讛转诐 讗住讜专 诇讻转讞讬诇讛 讜讛讻讗 诪讜转专 讘讚讬注讘讚 讚讗诇诪讗 讛谞讬 讗驻讬诇讜 诇讻转讞诇讛 砖专讬 讜讻讚驻专讬' 讛转诐 讜讘驻"拽 讚讞讜诇讬谉 讗诪专讬谞谉 讚讗驻讬' 诇专' 讬讛讜讚讛 讚讗诪专 讞诪抓 诇讗讞专 驻住讞 讗住讜专 讘讛谞讗讛 诪谉 讛转讜专讛 讞诪爪谉 砖诇 注讜讘专讬 注讘讬专讛 诇讗讞专 驻住讞 诪讜转专 诪讬讚 诪驻谞讬 砖讛诐 诪讞诇讬驻讬诐 讚讗诇诪讗 讞诇讜驻讬讜 诪讜转专讬谉 诇讻转讞诇讛 诇讻诇 讚讘专 讜讗驻讬诇讜 诇讗讻讬诇讛 讗诐 讛讜讗 讘专 讗讻讬诇讛 讜讛讟注诐 诇驻讬 砖讗讬谞诐 讚诪讬讜. 讜诪讗讬 讚拽砖讬讗 诇讬讛 诇专砖"讬 讝"诇 讗"讻 诪爪讬谞讜 讚诪讬诐 诇讞诪抓 讘驻住讞. 讜讗谞谉 转谞谉 讛讗讜讻诇 转专讜诪转 讞诪抓 驻讟讜专 诪谉 讛转砖诇讜诪讬谉 诇讗 诪爪讬谞讜 诇讜 讚诪讬诐 诪讻讬讜谉 砖讗住讜专 诇诪讻专谉 诇讻转讞诇讛 讜讻砖诪讻专谉 讗讬谞谉 讚诪讬讛诐 讗诇讗 诪转谞讛. 讗讜 诪诇讜讛. 讜诪讗讬 讚讘注讬' 讛转诐 讘谞讚专讬诐 诪讛讜 讘讞诇讬驻讬讛谉 讗住讜专 讚讞诇讜驻讬讛谉 讗住讜专 讛讬讬谞讜 讚讗住讜专 诇讛讞诇讬驻诐 诇讻转讞诇讛 讜讝讛 诪讘讜讗专. 诪注转讛 诪讬 砖诪讻专 驻讬专讜转 注专诇讛 讜讻讬讜爪讗 讘讛诐 诪讗讬住讜专讬 讛谞讗讛 砖讗讬谉 转讜驻住讬谉 讚诪讬讛谉 讗讜转谉 讛讚诪讬诐 诪讜转专讬诐 讘讛谞讗讛 讗讘诇 讗住讜专 诇注砖讜转 讻谉 诪驻讬 专讘讬谞讜 谞专"讜:



讙诪' 讘注专诇讛 诪谞"诇 讚转谞讬讗 讻讜'. 讻诇讗讬 讛讻专诐 诪谞"诇 砖讜专 讛谞住拽诇 诪谞"诇 讚转谞讬讗 诪诪砖诪注 砖谞讗诪专 住拽讜诇 讬住拽诇 讛砖讜专 讗讬谞讬 讬讜讚注 砖谞讘诇讛 讛讜讗 讜谞讘讬诇讛 讗住讜专讛 讘讗讻讬诇讛. 讗讬讻讗 诇诪讬讚拽 讜讚诇诪讗 讘谉 驻拽讜注讛 砖谞讬转专 讘砖讞讬讟转 讗诪讜 讜讬砖 诪转专爪讬谉 讚讛讗 讗转讬讗 讚诇讗 讻讛诇讻转讗 讻专"诪 讚讗诪专 讘谉 驻拽讜注讛 讟注讜谉 砖讞讬讟讛. 讜诇讗 谞讛讬专讗. 讜诪讜专讬 谞专"讜 讘砖诐 专讘讜 讝"诇 转讬专抓 讚讛讗 讜讚讗讬 讻讬 讗诪专 专讞诪谞讗 住拽讜诇 讬住拽诇 讛砖讜专 诇讗讜 诪砖讜诐 拽谞住讗 讚砖讜专 讗诇讗 诪砖讜诐 拽谞住讗 讚讘注诇讬诐 谞诪讬 讛诇讻讱 注诇 讻专讞讱 讗住专讬讛 讘讗讻讬诇讛 诇注讜诇诐 讜讗驻讬' 讘讘谉 驻拽讜注讛 讚讗讬 诇讗讜 诪讗讬 拽谞住讗 讗讬讻讗 诇讘注诇讬诐 讗诇讗 讜讚讗讬 砖诇讻讱 讗诪专讛 转讜专讛 砖讬住拽诇 讻讚讬 砖讬讛讬讛 讚讬谞讜 讻谞讘讬诇讛 讜讗驻讬诇讜 讘讘谉 驻拽讬注讛 砖讗讬谉 讟注讜谉 砖讞讬讟讛:



讜诪讛 转"诇 讜诇讗 讬讗讻诇 讗转 讘砖专讜 诪讙讬讚 诇讱 讛讻转讜讘 砖讗诐 砖讞讟讜 讗讞专 砖谞讙诪专 讚讬谞讜 讗住讜专 讘讗讻讬诇讛 讻讜' 讜讗拽砖讬谞谉 讚诪诪讗讬 讚讛讗讬 诇讗 讬讗讻诇 讗转 讘砖专讜 诇讛讬讻讗 讚砖讞讟讬讛 诇讗讞专 砖谞讙诪专 讚讬谞讜 讛讜讗 讚讗转讗 讚诇诪讗 砖讞讟讜 拽讜讚诐 讙"讚 诇住拽讬诇讛 诪讜转专 讘讗讻讬诇讛 讜讚拽讗诪专转 讗"讻 诇讗 讬讗讻诇 诇诪讛 诇讬 驻砖讬讟讗 讗讬 诇讗讜 诇讗 讬讗讻诇 讛讜讛 砖专讬谞谉 诇讬讛 讘讛谞讗讛 诪讬讛转 讗转讗 诇讗 讬讗讻诇 诇诪讬住专讬讛 讘讛谞讗讛 诪讚专' 讗讘讛讜 讚讗诪专 讻诇 诪拽讜诐 砖谞讗诪专 诇讗 讬讗讻诇 诇讗 转讗讻诇 讗讞讚 讗讬住讜专 讗讻讬诇讛 讜讗讞讚 讗讬住讜专 讛谞讗讛 讘诪砖诪注 注讚 砖讬驻专讜讟 诇讱 讛讻转讜讘 讛讬转专 讛谞讗讛 讻讚专讱 砖驻专讟 讘谞讘诇讛 诇讙专 讘谞转讬谞讛 讜诇讻讜转讬 讘诪讻讬专讛 诇讗讜 讚讜拽讗 诇讙专 讘谞转讬谞讛 讜诇讻讜转讬 讘诪讻讬专讛 讚讛讗 驻诇讜讙转讗 讚专' 讬讛讜讚讗 讜专"诪 讛讬讗 讜讗讬讻讗 诪"讚 讗' 讙专 讜讗讞讚 讻讜转讬 讘讬谉 讘诪讻讬专讛 讘讬谉 讘谞转讬谞讛 讜诇讗 讗转讬 专' 讗讘讛讜 讛砖转讗 诇讗讻专讜注讬 讘讗讬讚讱 讗诇讗 讚诇讬砖谞讗 讚拽专讗 谞拽讟 讚讻转讘 谞转讬谞讛 讘讙专 讜诪讻讬专讛 讘注讻讜"诐 讜讘讚讬谉 讛讜讗 讚讘诇讗讜 讚专' 讗讘讛讜 诪爪讬 诪讬讬转讬 诇讛 谞诪讬 诪讚讞讝拽讬' 讘专 驻诇讜讙转' 讚讛讗 讻转讬讘 讛讻讗 诇讗 讬讗讻诇 讚诪讜讚讛 讞讝拽讬讛 讚诪砖诪注 讗讬住讜专 讛谞讗讛 讻讚讗诪专讬' 讘驻专拽 讻诇 砖注讛 讗诪专 讞讝拽讬讛 诪谞讬谉 诇讞诪抓 讘驻住讞 砖讗住讜专 讘讛谞讗讛 砖谞讗诪专 诇讗 讬讗讻诇 讞诪抓 诇讗 讬讛讗 讘讜 讛讬转专 讗讻讬诇讛 讗诇讗 诪砖讜诐 讚专' 讗讘讛讜 讗讬讬专讬 讚专讱 讻诇诇 讘讻诇讛讜 讗讬住讜专讬 讜讞讝拽讬讛 诇讗 讗讬讬专讬 讘讛讚讬讗 讗诇讗 讘讞诪讬谉 谞拽讟 讚专讘讬 讗讘讛讜 讛讬诇讻讱 诇注讜诇诐 讗讬诪讗 诇讱 讚砖讞讟讜 拽讜讚诐 砖谞讙诪专 讚讬谞讜 诪讜转专 讘讗讻讬诇讛 讜讛"讛 讗诐 诇讗 砖讞讟讜 讜拽专注讜 诪讙讘讜 讚讘讘谉 驻拽讬注讛 诪讜转专 讘讗讻讬诇讛 讜讘砖讗专 讘讛诪讜转 诪讜转专 讘讛谞讗讛 讚诇讗 讗住讜专 专讞诪谞讗 注讚 砖注转 诪讬转转 讘"讚 讜讻讬 讗转讗 诪讬转转 讘"讚 诪讬转住专 讗驻讬诇讜 讘讛谞讗讛 诪讚讻转讬讘 诇讗讜 讬讗讻诇 诇"砖 讘谉 驻拽讜注讛 讜诇"砖 讘砖讗专 讘讛诪讜转 讜诪讗讬 讚讻转讬讘 讜讘注诇 讛砖讜专 谞拽讬 讗驻讬' 讛谞讗转 注讜专讜 讻讚诇拽诪谉:



讜驻专拽讬谞谉 讗诪专讬 讛"谞 讛讬讻讗 讚谞驻拽讗 讗讬住讜专 讗讻讬诇讛 诪诇讗 讬讗讻诇 讗讘诇 讛讻讗 讚讗讬住讜专 讗讻讬诇讛 诪住拽讜诇 讬住拽诇 谞驻拽讗 诇谉 讻讜'. 驻讬' 讗诐 讗讬转讗 讻讚拽讗诪专转 讚诇讗 讗住专 讘讬讛 专讞诪谞讗 诪讬讚讬 注讚 砖注转 住拽讬诇讛 讗"讻 诪住拽讜诇 讬住拽诇 谞驻拽讗 诇谉 讗讬住讜专 讗讻讬诇讛 讜讗驻讬诇讜 讘讘谉 驻拽讬注讛 讻讚讻转讬讘谞讗 诇注讬诇 讜诇讗 讗爪讟专讱 诇讗 讬讗讻诇 讗诇讗 诇诪讬住专讬讛 讘讛谞讗讛 讜讻讬讜谉 讚讻谉 讗诪讗讬 讗驻拽讬讛 专讞诪谞讗 讘诇砖讜谉 讗讻讬诇讛. 诇讬诪讗 诇讗 讬讛谞讛 讜讗驻讬诇讜 转讬诪讗 讚讻转讘 专讞诪谞讗 诇讗 讬讗讻诇 讻诇讬砖谞讗 讚注诇诪讗 诇诪讛 诇讬 诇诪讻转讘 讗转 讘砖专讜 讚讛讗 讘诇讗 讬讗讻诇 诪砖诪注 讗讬住讜专 讛谞讗讛 诪讚专' 讗讘讛讜 讗讜 诪讚讞讝拽讬讛 讜讘砖专讜 诇讗 砖讬讬讱 讘讜 讻诇诇 讻讬讜谉 讚诇讗 诪讬转讻诇诇 讘讬讛 讗讬住讜专 讗讻讬诇讛 讗诇讗 讜讚讗讬 砖诪注 诪讬谞讬讛 讚讗祝 注诇 讙讘 讚注讘讚讬讛 讻注讬谉 讘砖专 讚砖讞讟讬讛 讻专讗讜讬 诪讬转住专 讘讛谞讗讛 讜诇讗 诪砖讻讞转 诇讛 讗诇讗 拽讜讚诐 住拽讬诇讛 讜讗讞专 砖谞讙诪专 讚讬谞讜 讜讛讜讗 讛讚讬谉 讘讘谉 驻拽讜注讛 谞诪讬 讚讛讗 讻讬讜谉 讚诪讬转住专 讘讛谞讗讛 诇讗 住讙讬讗 讚诇讗 诪讬转住专 讘讗讻讬诇讛:



诪转拽讬祝 诇讛 诪专 讝讜讟专讗 讗讬诪讗 讛"谞 讛讬讻讗 讚讘讚拽 爪讜专 讜砖讞讟 讘讛 讚注讘讚讬' 讻注讬谉 住拽讬诇讛. 驻讬' 讚讛砖转讗 诪讬转住专 讗驻讬' 讘讛谞讗讛 诪砖谞讙诪专 讚讬谞讜 讜讗驻讬诇讜 讘讘谉 驻拽讜注讛 讚讗祝 注诇 讙讘 讚诇讗 诪转 讘诪讬转转 讘"讚 讻讬讜谉 讚讛讜讗 讻注讬谉 诪讬转转 讘"讚 讗住讜专 讗讘诇 讛讬讻讗 讚砖讞讟讛 诪砖讞讟 讜讛"讛 讘谉 驻拽讜注讛 砖注砖讗讜 讙讬住讟专讗 讚诇讗 讚诪讬 诇住拽讬诇讛 讻谞"诇 诇砖转专讬 讜诪讛讚专讬谞谉 讗讟讜 住讻讬谉 讻转讬讘讗. 讘讗讜专讬讬转讗 讜讛讗 转谞谉 讘讻诇 砖讜讞讟讬谉 讜讗讬转 讚讙专住讬 讜注讜讚 转谞谉 讜讛"驻 讜讗驻讬诇讜 转讬诪讗 讚谞讛讬 讚诇讗 讻转讬讘 讘讗讜专讬讬转讗 诪"诪 讙诪专讬 讙诪讬专讬 诇讛 讘讻诪讛 讛诇讻讜转 砖讞讬讟讛 讛讗 转谞谉 讘讛讚讬讗 讻谞"诇: 讘讬谉 讘爪讬专 讘讬谉 讘讝讻讜讻讬转 讘讬谉 讘拽专讜诪讜转 砖诇 拽谞讛. 驻讬' 讻讬讜谉 讚诇讬讻讗 讛驻专讬砖讛 讻诇诇 诇讙讘讬 讛讻砖专讗 讚讘砖专 讘讬谉 住讻讬谉 讚砖讗专 诪讬诇讬 讚讛讗 诪转讻砖专 诇讙诪专讬 讘爪讬专 讻讘住讻讬谉 讗驻讬' 诇讻转讞诇讛 诇讬讻讗 诇诪讬诪专讗 诇讛讗讬 讛驻专讬砖讗 讻诇诇 砖讗诇讜 讛讬讛 诪讜转专 讻砖砖讜讞讟讬谉 讘住讻讬谉 讗祝 讻砖砖讜讞讟 讘爪讜专 讛讬讛 讻砖专 讜讛砖转讗 讚讗住专 专讞诪谞讗 讘讻诇 注谞讬谉 讗住讜专 讘讬谉 砖讜讞讟 讘爪讜专 讘讬谉 讘砖讜讞讟 讘住讻讬谉. 讜讛砖转讗 讚谞驻拽讗 诇谉 讗讬住讜专 讛谞讗讛 诪诇讗 讬讗讻诇 讘注诇 讛砖讜专 谞拽讬 诇诪讛 诇讬 诇讛谞讗转 注讜专讜 住讚"讗 诇讗 讬讗讻诇 讗转 讘砖专讜 讻转讬讘 讘砖专讜 讗住讜专 讘讛谞讗讛 讗讘诇 注讜专讜 诇讗 拽诪诇"谉 讜讻讬 转讬诪讗 讜讛讗 诪转谞讬' 诇讗 转谞讬 讛讻讗 讚诪转谞讬转讬谉 诪讜爪讬讗 讗讬住讜专 讛谞讗讛 诪讘注诇 讛砖讜专 谞拽讬. 讜讗讬讻讗 诇诪讬诪专 讚诪转谞讬转讬谉 谞诪讬 讛"拽 讗讬谉 诇讬 讗诇讗 讘讗讻讬诇讛 讻诇讜诪专 讗讬谉 诇讬 讚诪转住专 讗驻讬诇讜 讘讛谞讗讛 讗诇讗 讘讚讘专 讛专讗讜讬 诇讗讻讬诇讛 讻讙讜谉 讘砖专讜 讚讘专 砖讗讬谞讜 专讗讜讬 诇讗讻讬诇讛 讗诇讗 讘讛谞讗讛 诪谞讬讬谉 砖讬讗住专 讘讛谞讗讛 转"诇 讜讘注诇 讛砖讜专 谞拽讬. 讗讘诇 诪讚讘专讬 专砖"讬 讝"诇 谞专讗讛 砖讛讜讗 诪驻专砖 讚转谞讗 诇讬转 诇讬讛 讚专讘讬 讗讘讛讜 讜讻讱 驻讬专砖 讛砖转讗 讚谞驻拽讗 诇谉 诪诇讗 讬讗讻诇 讜诇讗 讚专砖讬谞谉 讗讬住讜专 讛谞讗讛 讻讚讚专讬砖 转谞讗 诪讘注诇 讛砖讜专 谞拽讬 讜诇讗 诪讬讞讜讜专 诇驻讜诐 住讜讙讬讬谉. 讜注讜讚 讚讗驻讬诇讜 诪讗谉 讚诇讬转 诇讬讛 讚专讘讬 讗讘讛讜 讗讬转 诇讬讛 讚讞讝拽讬讛 讜讻讚讻转讬讘谞讗 诇注讬诇. 讜诇诪讗谉 讚诪驻讬拽 诪讘注诇 讛砖讜专 谞拽讬 诇诪注讜讟讬 诪讞爪讬 讻讜驻专 讜诪讚诪讬 讜诇讚讜转 谞驻拽讗 诇讬讛 讛谞讗转 注讜专讜 诪专讬讘讜讬讬 讚讗转 讘砖专讜 讛讟驻诇 诇讘砖专讜 讜讻讚专讘讬 注拽讬讘讗 讚讚专讬砖 讗转 诇专讘讜转 讚讻转讬讘 讗转 讛' 讗诇讛讬讱 转讬专讗 诇专讘讜转 转诇诪讬讚讬 讞讻诪讬诐 讻讱 驻讬' 砖诪讜注讛 讝讜 诪讜专讬 谞专"讜 讜转讜 诇讗 诪讬讚讬:





讛诪讗讬专讬

讛诪砖谞讛 讛转砖讬注讬转 讜讛讜讗 砖讗诪专 讛诪拽讚砖 讘注专诇讛 讜讘讻诇讗讬 讛讻专诐 讜讘砖讜专 讛谞住拽诇 讜讘注讙诇讛 注专讜驻讛 讜讘爪驻专讬 诪爪讜专注 讜讘砖注专 讛谞讝讬专 讜讘驻讟专 讞诪讜专 讜讘讘砖专 讘讞诇讘 讜讘讞讜诇讬谉 砖谞砖讞讟讜 讘注讝专讛 讗讬谞讛 诪拽讜讚砖转 诪讻专谉 讜拽讚砖 讘讚诪讬讛谉 讛专讬 讝讜 诪拽讜讚砖转 讗诪专 讛专"诐 驻讬' 讗诇讜 讛讚讘专讬诐 讗砖专 讝讻专 讗讬住讜专讬 讛谞讗讛 讜诪注讬拽专讬 转讜专转谞讜 砖讻诇 诪拽讜诐 砖谞讗诪专 诇讗 转讗讻诇 诇讗 转讗讻诇讜 讗讞讚 讗讬住讜专 讗讻讬诇讛 讜讗讞讚 讗讬住讜专 讛谞讗讛 讘诪砖诪注 注讚 砖讬驻专讜讟 诇讱 讛讻转讜讘 讻讚专讱 砖驻专讟 讘谞讘讬诇讛 讜讻诇 诪讛 砖谞讗住专讛 讗讻讬诇转讜 讛讛谞讗讛 讘讜 讗讬 讗驻砖专 诇谞讜 诪讘诇转讬 专讗讬讛 诇诪讛 讛讜转专讛 讛讛谞讗讛 讘讜 讗诐 驻住讜拽 讗诐 讛讬拽砖 讜讗诪专讜 讬转' 讘注专诇讛 砖诇砖 砖谞讬诐 讬讛讬讛 诇讻诐 注专诇讬诐 诇讗 讬讗讻诇 讜讗诪专 讘讻诇讗讬 讛讻专诐 驻谉 转讜拽讚砖 驻谉 转讜拽讚 讗砖 讜讻讘专 讘讬讗专谞讜 讝讛 讘住讜祝 讻诇讗讬诐 讜讗诪专 讬转' 讘砖讜专 讛谞住拽诇 讜诇讗 讬讗讻诇 讗转 讘砖专讜 讜讗诪专 讘注讙诇讛 注专讜驻讛 讜谞讻驻专 诇讛诐 讛讚诐 讜讗诪专 讻驻专讛 讻转讜讘 讘讛 讻拽讚砖讬诐 讜爪驻讜专讬 诪爪讜专注 讛诐 诪诪讻砖讬专讬 诪爪讜专注 讜讛讜讗 讘驻谞讬诐 专"诇 讘诪拽讚砖 讜讻谉 讞讟讗转 诪爪讜专注 讛讬讗 诪讻驻专转 讜讛讬讗 讘驻谞讬诐 讛谞讛 讻诪讜 砖讚讬谉 讛诪讻驻专 讜讛诪讻砖讬专 讗砖专 讘讞讜抓 讗讞讚 讜讛诐 爪驻讜专讬 诪爪讜专注 讜注讙诇讛 注专讜驻讛 讬专讬讚转讛 诇谞讞诇 讗讬转谉 讗讜住专转讛 讜讗诪专 讘谞讝讬专 拽讚砖 讬讛讬讛 讙讚诇 驻专注 砖注专 专讗砖讜 讜讗诪专讜 讙讚讜诇讜 讬讛讗 拽讚砖 讜驻讟专 讞诪讜专 谞讗诪专 讘讜 讜注专驻转讜 讬讗诪专 讜注专驻讜 砖诐 讗转 讛注讙诇讛 讘谞讞诇 讜诇讗 转讗住专 讛讛谞讗讛 讗诇讗 讗讞专 讛注专讬驻讛 讜讘讗 讘讘砖专 讘讞诇讘 诇讗 转讘砖诇 讙讚讬 讘讞诇讘 讗诪讜 砖诇砖讛 驻注诪讬诐 讗讞讚 讗讬住讜专 讗讻讬诇讛 讜讗讞讚 诇讗住专讜 讘讛谞讗讛 讜讗讞讚 诇讗讬住讜专 讘讬砖讜诇 讜讗诪专 讛砖诐 讬转' 讘讘砖专 转讗讜讛 讜讛讬讗 讛讞讜诇讬谉 讻讬 讬专讞拽 诪诪讱 讛诪拽讜诐 讜讗诪专 讘转讜专转 讻讛谞讬诐 讘专讬讞讜拽 诪拽讜诐 讗转讛 讝讜讘讞 讜讗讬 讗转讛 讝讜讘讞 讘拽讬专讜讘 诪拽讜诐 驻专讟 诇讞讜诇讬谉 砖谞砖讞讟讜 讘注讝专讛 讜讗诪专讜 讘讻讗谉 讬讻讜诇 诇讗 转讗讻诇谞讜 讗讘诇 讬讟诇谞讜 诇讻诇讘 转"诇 诇讻诇讘 转砖诇讬讻讜谉 讗讜转讜 讗转讛 诪砖诇讬讱 诇讻诇讘 讜讗讬 讗转讛 诪砖诇讬讱 诇讻诇讘 讞讜诇讬谉 砖谞砖讞讟讜 讘注讝专讛 讜讻讗砖专 诪讻专 讛讗讚诐 讗讞讚 诪讗讬住讜专讬 讛谞讗讛 讻讘专 注讘专 讗讘诇 诪讜转专讬谉 讘讛谞讗讛 诇驻讬 砖讗讬谉 讗爪诇谞讜 讚讘专 砖讬注诪讚讜 讛讚诪讬诐 讘诪拽讜诪诐 讘诇转讬 注"讝 讜驻讬专讜转 砖讘讬注讬转 讗诪专讜 讘注"讝 讜讛讬讬转 讞专诐 讻诪讜讛讜 讜讗诪专 讘砖讘讬注讬转 拽讚砖 讛讜讗 诪讛 拽讚砖 转讜驻住 讗转 讚诪讬讜 讜讬讜爪讗 诇讞讜诇讬谉 讗祝 砖讘讬注讬转 转讜驻住转 讗转 讚诪讬讜 讜讻讘专 讘讬讗专谞讜 注诇 讛砖诇诪讜转 讘砖谞讬 诪砖讘讬注讬转 讜诇讗 谞讬诇讬祝 诪注"讝 讜砖讘讬注讬转 诇砖讗专 讘讗讬住讜专讬谉 诇讛讬讜转谉 砖谞讬 讻转讜讘讬诐 讛讘讗讬谉 讻讗讞讚 讜讗讬谉 诪诇诪讚讬谉 诇驻讬 注讬拽专讬 讛讛拽砖:



讗诪专 讛诪讗讬专讬 讗讬谞讛 诪拽讜讚砖转 砖讻诇 讗诇讜 讗讬住讜专 讛谞讗讛 讛诐 讜讻谉 讛讚讬谉 讘讞诪抓 讘驻住讞 讜讗驻讬诇讜 讘讗讬住讜专 讛谞讗讛 诪讚讘专讬 住讜驻专讬诐 讻讙讜谉 讞诪抓 诪砖砖 砖注讜转 讜诇诪注诇讛 讜讻讬讜爪讗 讘讝讛 砖诪讗讞专 砖诪讻诇 诪拽讜诐 讛诐 讗住专讜讛讜 讘讛谞讗讛 讗讬谉 讻讗谉 诪诪讜谉 讜讻诇谉 讗诐 注讘专 讜诪讻专谉 讜拽讚砖 讘讚诪讬讛谉 诪拽讚砖转 讜诇讗 住讜祝 讚讘专 拽讚砖 讘讚讬注讘讚 讗诇讗 讛讜讗讬诇 讜诪讻专谉 诪拽讚砖 讘讛谉 诇讻转讞诇讛 讜诇讗 转驻砖 诇砖讜谉 拽讚砖 讗诇讗 讗讙讘 诪讻专谉 讛讗 诪砖诪讻专谉 诪拽讚砖 讘讛谉 诇讻转讞诇讛 砖讗讬谉 讗讬住讜专讬 讛谞讗讛 转讜驻砖讬谉 讗转 讚诪讬讛谉 讘砖讜诐 讚讘专 讗诇讗 讘注"讝 讜砖讘讬注讬转 讛讗 讘注"讝 讗祝 讘诪讻专 讜拽讚砖 讘讚诪讬讛 讗讬谞讛 诪拽讚砖转 讜讗祝 讘驻专砖 砖诇 注讙诇讬 注"讝 讗讬谞讛 诪拽讚砖转 砖讻诇 砖讛讜讗 诪注"讝 谞转驻住 讘讗讬住讜专讛 砖谞讗诪专 诇讗 讬讚讘拽 讘讬讚讱 讜讻讜' 讗讘诇 驻专砖 砖诇 砖讜专 讛谞住拽诇 诪讜转专 讘讛谞讗讛 讜驻讬专讜转 砖讘讬注讬转 诪讬讛讗 讗注"驻 砖转讜驻住讬谉 讚诪讬讛谉 诪拽讜讚砖转 讛讬讗 讘讛诐 讻诪讜 砖讘讬讗专谞讜 讘诪砖谞讛 砖诇驻谞讬讛 讜讝讜 砖诇 诪讻专谉 讜拽讚砖 讘讚诪讬讛谉 诪拽讜讚砖转 驻讬专讜砖讜 讘诪讻专讛 诇讙讜讬诐 砖讗诐 诇讬砖专讗诇 讛专讬 诪拽讞 讟注讜转 讛讜讗 讜讛讚诪讬诐 讞讜讝专讬谉 讜讛讜讬讗 诇讛 讙讝讬诇讛 讜诪讻诇 诪拽讜诐 讘转诇诪讜讚 讛诪注专讘 谞专讗讛 砖驻讬专砖讜讛 讗祝 讘诪讻专谉 诇讬砖专讗诇 讜讛讜讗 砖讗诪专讜 砖诐 专' 讞讙讗讬 讘砖诐 专' 讝注讬专讗 讘砖讗讬谉 讚诪讬讛谉 讗诪"专 讞谞讬谞讗 讝讗转 讗讜诪专转 诪拽讚砖讬谉 讘讙讝讬诇讛 讜驻讬专砖讜 讙讚讜诇讬 讛诪驻专砖讬诐 讘砖讗讬谉 讚诪讬讛谉 讻诇讜诪专 砖诇讗 拽讚砖 讘讗讜转诐 讛讚诪讬诐 注爪诪诐 砖讗讜转诐 讛讚诪讬诐 讜讚讗讬 讙讝诇 讛诐 讗诇讗 砖诇拽讞 讘讛诐 讗讬 讝讛 讚讘专 讜拽讚砖 讘讜 讜讝讛 砖讗诪专讜 诪拽讚砖讬谉 讘讙讝讬诇讛 驻讬专讜砖讜 讘讙讝讬诇讛 讻讬 讛讗讬 砖讗讬谉 讛讚诪讬诐 讘注讬谉 讗诇讗 诪讗讬 讚讗转讬 诪讞诪转讬讛讜:



讛诪砖谞讛 讛注砖讬专讬转 讜讛讜讗 砖讗诪专 讛诪拽讚砖 讘转专讜诪讜转 讜讘诪注砖专讜转 讜讘诪转谞讜转 讜讘诪讬 讞讟讗转 讜讘讗驻专 讞讟讗转 讛专讬 讝讜 诪拽讜讚砖转 讗驻讬诇讜 讬砖专讗诇 讗诪专 讛专"诐 驻讬' 转专讜诪讜转 转专讜诪讛 讙讚讜诇讛 讜转专讜诪转 诪注砖专 讜诪注砖专讜转 诪注砖专 专讗砖讜谉 讜诪注砖专 注谞讬 讜诪转谞讜转 讛讝专讜注 讜讛诇讞讬讬诐 讜讛拽讬讘讛 讜讗诪专讜 讗注"驻 讬砖专讗诇 讗诪专讜 讘讬砖专讗诇 砖谞驻诇讜 诇讜 讟讘诇讬诐 诪讘讬转 讗讘讬 讗诪讜 讜拽住讘专 诪转谞讜转 砖诇讗 讛讜专诪讜 讻诪讬 砖讛讜专诪讜 讚诪讬讬谉 讜讻讘专 拽谞讛 讗讜转诐 讜讗注"驻 砖诪讻专 讗讜转诐 诪诪讬 砖讬讻砖专 讗讜转诐 诇讗讻讬诇讛 讜讬拽讞 讚诪讬讜 讜诇讝讛 讬拽讚砖 讘讛诐 讜讗驻专 驻专讛 讗讚讜诪讛 讜讛诪讬诐 砖讬讝讜 注诇 讝讛 讛讗驻专 讜诇讝讗转 讛讗砖讛 讘讜 讛谞讗讛 诇驻讬 砖讛讬讗 转诪讻讜专 讗讜转诐 诇讗讬砖 讟诪讗 诇讛讬讜转 讟讛讜专 讘讜 讜转拽讞 诪诪谞讜 讚诪讬 讛讘讗转 讗驻专 讛驻专讛 讜讚诪讬 诪讬诇讜讬 讛诪讬诐 讜讝讛 诪讜转专 砖讗讬谉 讗住讜专 诇讜 诇拽讬讞转 讛讚诪讬诐 讝讜诇转 讘讛讝讗讛 讜拽讬讚讜砖 诇讘讚 讻诪讜 砖讬转讘讗专 讘专讘讬注讬 诪讘讻讜专讜转 讛谞讜讟诇 砖讻专讜 诇讛讝讜转 讜诇拽讚砖 诪讬诪讬讜 诪讬 诪注专讛 讜讗驻专讜 讗驻专 诪拽诇讛 讜讛谞讛 讗讘讗专 讚讬谞讬 讛拽讬讚讜砖 讜讛诪讬诇讜讬 讘诪住讻转 驻专讛:



讗诪专 讛诪讗讬专讬 讛专讬 讝讜 诪拽讜讚砖转 讗注"驻 砖讛讜讗 讬砖专讗诇 讜谞专讗讬诐 讛讚讘专讬诐 砖转谞讗 讝讛 住讜讘专 讟讜讘转 讛谞讗讛 诪诪讜谉 讜讗诐 讻谉 讗注"驻 砖转专讜诪讛 讜诪注砖专 讝讛 讗讬谉 诇讜 讘讛诐 讻诇讜诐 砖讛专讬 爪专讬讱 讛讜讗 诇讬转谞诐 诇讻讛谉 讜诇诇讜讬 讛讜讗讬诇 讜讬砖 诇讜 讘讛诐 讟讜讘转 讛谞讗讛 诇讬转谞诐 诇讻诇 讻讛谉 砖讬专爪讛 讜讬拽讘诇 讘讜 讗讬 讝讛 转讜注诇转 讛专讬 讝讛 诪诪讜谉 讜诪讻诇 诪拽讜诐 讘讙诪专讗 谞讞诇拽讜 诇讜诪专 砖讟讜讘转 讛谞讗讛 讗讬谞讛 诪诪讜谉 讜讗诐 讻谉 讗讬谞讛 诪拽讚砖转 讜诪砖谞转谞讜 讗驻砖专 诇讛注诪讬讚讛 讘转专讜诪讜转 讜诪转谞讜转 砖讛诐 砖诇讜 诇讙诪专讬 讜讬讻讜诇 诇诪讻专诐 诇讻讛谉 讻讙讜谉 砖谞驻诇讜 诪讘讬转 讗讘讬 讗诪讜 讻讛谉 讗诇讗 砖诪转讜讱 砖讝讜 诇讗 讛讜爪专讻讛 诇诇诪讚谞讜 讛注诪讬讚讜讛 讛诐 讘砖谞驻诇讜 诇讜 讟讘诇讬诐 诪讘讬转 讗讘讬 讗诪讜 讻讛谉 砖诇讗 讛驻专讬砖 讘讛 讗讘讬 讗诪讜 注讚讬谉 转专讜诪讜转 讜诪注砖专讜转 砖讗祝 讛讻讛谉 讞讬讬讘 诇讛驻专讬砖诐 讗诇讗 砖讗讬谞讜 讞讬讬讘 诇谞转谞诐 讻诪讜 砖讛转讘讗专 讜讘讗 讜诇讬诪讚 砖诪转谞讜转 砖诇讗 讛讜专诪讜 讻诪讬 砖讛讜专诪讜 讚诪讬讬谉 讜讛专讬 讛谉 讻讗诇讜 讛驻专讬砖谉 讗讘讬 讛讗诐 讜砖谞驻诇讜 诇讜 讛转专讜诪讜转 驻讬专讜砖讛 砖讬讻讜诇 诇诪讻专谉 讛讗 讘转专讜诪讜转 讜诪注砖专讜转 砖讛专讬诐 诪讙专谞讜 讗讬谞讛 诪拽讚砖转 砖讟讜讘转 讛谞讗讛 讗讬谞讛 诪诪讜谉 讜讻谉 驻住拽讜讛 专讜讘 驻讜住拽讬诐 讗诇讗 砖讬砖 诪驻拽驻拽讬诐 讘讛 讻诪讜 砖讬转讘讗专 讜诇驻讬 讚专讻讱 诇诪讚转 砖讛讻讛谉 诪拽讚砖 讘转专讜诪转讜 讜讘讞诇拽讜 砖诪砖讘讗讛 诇讬讚讜 讛专讬 讛讜讗 诪诪讜谞讜 讜讗讬谉 爪专讬讱 诇讜诪专 讘诪转谞讜转 专"诇 讝专讜注 诇讞讬讬诐 讜拽讬讘讛 拽讚砖 讘诪讬 讞讟讗转 讜讛诐 诪讬诐 砖诪诇讗谉 诪谉 讛诪注讬谉 诇讬转谉 诇转讜讻谉 讗驻专 讛驻专讛 讻诪讜 砖讬讚讜注 砖爪专讬讱 砖讬讛讬讜 诪讬诐 讞讬讬诐 讘砖注转 讛诪诇讜讬 讜讗讬谉 爪专讬讱 砖讬讛讬讜 讞讬讬诐 讘砖注转 谞转讬谞转 讛讗驻专 讜讻谉 讛诪拽讚砖 讘讗驻专 驻专讛 讛专讬 讝讜 诪拽讚砖转 讜驻讬专砖讜 讘讙诪专讗 讘砖拽讚砖 讘砖讻专讜 专"诇 讘砖讻专 讛讘讗转 讛讗驻专 诪诪拽讜诐 砖讛讜讗 诪讜爪谞注 诇砖诐 讗讜 讘砖讻专 诪诇讜讬 讛诪讬诐 讜讛讘讗转讜 讜讬砖 讗讜诪专讬诐 砖讝讜 讗讬谞讛 讛诇讻讛 砖讛专讬 讘砖讻专 注砖讬讬转 砖讬专讬谉 讜谞讝诪讬诐 讗诪专讜 砖讛讜讗 诪诇讜讛 讻诪讜 砖讘讬讗专谞讜 诇诪注诇讛 讗诇讗 砖诪转讜讱 砖专讗讬转讬 专讜讘 驻讜住拽讬诐 砖讛讘讬讗讜讛 谞专讗讛 诇讬 诇讛注诪讬讚讛 讜诇讜诪专 砖讝讜 讛讜讗讬诇 讜讛诪讬诐 讜讛讗驻专 讘讬讚讜 讜讗讬谞诐 砖诇讛 讛专讬 讛讜讗 讻谞讜转谉 诇讛 讙讜祝 讛讚讘专 讜讗讬谉 讝讛 驻讞讜转 诪砖讬专讬谉 讜谞讝诪讬谉 砖讛转谞讛 注诪讛 诇讛讬讜转诐 诪砖讻讜谉 讘讬讚讛 砖讛讬讗 诪拽讜讚砖转 讻诪讜 砖讘讬讗专谞讜 诇诪注诇讛 讛讗 讘砖讻专 讛讝讗讛 讜拽讚讜砖 讗讬谞讛 诪拽讚砖转 砖讗讬谉 诇讬讟讜诇 砖讻专 诪讙讜祝 讛诪爪讜讛 诇诇诪讚讛 讜诇注砖讜转讛 讗诇讗 砖讗诐 讟讜专讞 讘讞诇拽讬 诪爪讜讛 讻讙讜谉 讛讘讗讛 讜诪诇讜讬 诪讜转专 诇讬讟讜诇 砖讻专 讛讟讜专讞:



讝讛 砖讘讬讗专谞讜 讘注专诇讛 砖讗住讜专讛 讘讛谞讗讛 诇讗 住讜祝 讚讘专 讛谞讗讛 砖讬砖 讘讛 诪诪砖 讻讙讜谉 砖讬讛谞讛 讘讙讜祝 讛注专诇讛 讗讜 砖讬诪讻专谞讛 诇讻转讞诇讛 讜讬讗讻诇 讘讚诪讬讛 讗诇讗 讗祝 讛谞讗讛 砖讗讬谉 讘讛 诪诪砖 讜讗驻讬诇讜 诇讗 讛讬转讛 讘讛 讛谞讗讛 讗诇讗 诇诪专讗讬转 讛注讬谉 讻讙讜谉 爪讘注 讜讗驻讬诇讜 讛讬讛 讛讗讬住讜专 讻诇讛 讘砖注转 讛谞讗转讜 讻讙讜谉 砖讬讚诇讬拽 讘讜 讗转 讛谞专 讜讛讜讗 砖讗诪专讜 讗讬谉 诇讬 讗诇讗 讗讬住讜专 讗讻讬诇讛 诪谞讬谉 砖诇讗 讬讛谞讛 诪诪谞讜 讜诇讗 讬爪讘注 讘讜 讜诇讗 讬讚诇讬拽 讘讜 讗转 讛谞专 转诇诪讜讚 诇讜诪专 讜注专诇转诐 讜讻讜' 诇专讘讜转 讗转 讻诇诐 讜讬砖 砖讜讗诇讬诐 讘注专诇讛 讜讘砖讗专 讗讬住讜专讬 讛谞讗讛 讬讛讬讜 拽讚讜砖讬讜 拽讚讜砖讬谉 砖讛专讬 讬讻讜诇讛 诇讬讛谞讜转 诪讛诐 砖诇讗 讻讚专讱 讛谞讗转诐 讻诇 砖讬砖 砖诐 诪拽爪转 讞讜诇讬 讻诪讜 砖讘讬讗专谞讜 讘砖谞讬 砖诇 驻住讞讬诐 诪讻诇 诪拽讜诐 讻诇 砖讗讬谞讛 讞讜诇讛 讗讬谞讛 讬讻讜诇讛 诇注砖讜转 讻谉 讜讘讞讜诇讛 诪讬讛讗 讜砖讗讜转讜 注谞讬谉 爪专讬讱 诇讛 讬砖 讗讜诪专讬诐 砖诪拽讚砖转 讜讻诇 砖讻谉 讘讞讜诇讬 砖讬砖 讘讜 住讻谞讛 砖讗讬驻砖专 诇讛 诇讬讛谞讜转 讗祝 讻讚专讱 讛谞讗转讛 讚诪讻诇 诪拽讜诐 诇讚讬讚讛 砖讜讬 诇讛 讜讻讘专 砖讗诇转讬讛 诇讙讚讜诇讬 讛讚讜专 讜诇讗 讛讜讘专专讛 诇讛诐 讜讞讻讻讜 讘讛 诇讛讞诪讬专 讜讻谉 讻转讘讜 讘讚讘专 砖讗讬谞讜 砖讜讛 驻专讜讟讛 诇专讜讘 讛注讜诇诐 讗诇讗 砖砖讜讛 驻专讜讟讛 诇讝讛 讻讙讜谉 注诇讛 砖诇 讞讝专转 诇诪爪讜讛 讗讜 注谞祝 讛讚住 讻砖专 诇转转讜 诇诪讬 砖爪专讬讱 诇讛 诇诪爪讜讛 讗讜 转驻讜讞 诇讞讜诇讛 讜讻讬讜爪讗 讘讗诇讜 砖诪拽讚砖转 讜讬砖 诪驻拽驻拽讬谉 讘讻诇 讗诇讜 诇讜诪专 砖讗讬谞讛 诪拽讜讚砖转 讜诪讻诇 诪拽讜诐 讗诐 诇讗 讛讬转讛 爪专讬讻讛 诇讗讜转讜 讚讘专 诇爪专讱 讞讜诇讬 讗讜 诇诪爪讜讛 讗诇讗 砖讛讬讗 转讗讘讛 诇讜 讜诪爪讟注专转 注诇讬讜 讛讻诇 诇驻讬 诪讛 砖讛讜讗 注谞讬谉 讜讻诪讜 砖讗诪专讜 诇诪注诇讛 讞' 讗' 诇讗 讗诪专谉 讗诇讗 专讘 讻讛谞讗 讚讙讘专讗 专讘讗 讛讜讗 讗讘诇 讗讬谞讬砖 讗讞专讬谞讗 诇讗 讜讗祝 讝讜 讗诐 讗讬谞讛 诪谉 讛专讗讜讬讜转 诇讻讱 讗讬谞讛 诪拽讜讚砖转 讚诪住转诪讗 诇讗 讗拽谞讬讗 谞驻砖讛 讜讗注"驻 砖讬砖 诪驻专砖讬诐 讚诇讗 讗讬转诪专讗 讗诇讗 讘住讜讚专 讜讻谉 讘注讙诇 讜讟诇讬转 砖讗祝 讛诐 讗讬谞诐 专讗讜讬讬诐 讻诇 讻讱 诇讻诇 讗讚诐 讗讘诇 砖讗专 讚讘专讬诐 讛讚拽讬诐 讗祝 讻诇 讗讚诐 讬讻讜诇 诇拽讘诇讜 讘讻讱 诪讻诇 诪拽讜诐 谞专讗讛 讻讚注转 专讗砖讜谉 讜讗祝 讙讚讜诇讬 讛讚讜专 诪讻专讬注讬谉 讘讛 诪诪讛 砖讗诪专讜 讞讬讬砖讬谞讬谉 砖诪讗 砖讜讛 驻专讜讟讛 讘诪讚讬 讜讗诐 诇讗 讻谉 诪讛 诇谞讜 诇讞砖砖 诪讚讬 谞讞讜砖 砖诪讗 讛讜讗 诇讛 讻谉 注讚 砖谞砖讗诇讛 讜转讗诪专 砖讗讬谞讜 砖讜讛 诇讛 讜诪讻诇 诪拽讜诐 讛讚讘专讬诐 专讜驻驻讬诐 讜专讗讜讬 诇讛讞诪讬专:



讻诇讗讬 讛讻专诐 讗住讜专讬谉 讘讛谞讗讛 砖谞讗诪专 驻谉 转拽讚砖 驻谉 转讜拽讚 讗砖 讻诇讜诪专 砖诇讗 讬住讬拽 讘讜 转谞讜专 讜讻讬专讬诐:



讜砖讜专 讛谞住拽诇 砖讗住讜专 讘讛谞讗讛 讙诐 讻谉 讻诪讜 砖讘讬讗专谞讜 讘诪砖谞讛 诇讗 住讜祝 讚讘专 诪砖谞住拽诇 讗诇讗 讗祝 讗诐 砖讞讟讜 诪砖谞讙诪专 讚讬谞讜 诇讬住拽诇 讗住讜专 讘讛谞讗讛 讘讬谉 讘砖专讜 讘讬谉 注讜专讜 讗注"驻 砖砖讗专 讛谞讘讬诇讜转 诪讜转专讜转 讘讛谞讗讛 砖谞讗诪专 讗讜 诪讻讜专 诇谞讻专讬 讛讗 讗诐 拽讚诐 讜砖讞讟讜 拽讜讚诐 砖谞讙诪专 讚讬谞讜 诪讜转专:



讜诪讛 砖谞转讙诇讙诇 讻讗谉 砖砖讜讞讟讬谉 讘爪讜专 讜讘拽谞讛 讜讘讝讻讜讻讬转 讬转讘讗专 讘诪住讻转 讞诇讬谉:



砖讜专 砖讛诪讬转 讗转 讛讗讚诐 砖讛讜讗 谞住拽诇 诇讗 住讜祝 讚讘专 讘诪讜注讚 讗诇讗 讗祝 讘转诐 讗诇讗 砖讛诪讜注讚 诪砖诇诐 讻讜驻专 讜讛转诐 讗讬谞讜 诪砖诇诐 讻讜驻专 讜诇讗 砖转讗诪专 讻讜驻专 砖诇诐 讛讜讗 砖讗讬谞讜 诪砖诇诐 讻砖诐 砖讗讬谞讜 诪砖诇诐 谞讝拽 砖诇诐 讛讗 讞爪讬 讻讜驻专 诪讬讛讗 讬砖诇诐 讛讜讗讬诇 讜诪砖诇诐 讞爪讬 谞讝拽 讗诇讗 讗祝 讞爪讬 讻讜驻专 讗讬谞讜 诪砖诇诐 讜讚讘专 讝讛 讗讬 讗转讛 爪专讬讱 诇诇诪讚讜 讻砖讛砖讜专 谞住拽诇 砖讛专讬 讗诐 讛讬讬谞讜 讗讜诪专讬诐 讻谉 讗祝 讛讜讗 诇讗 讛讬讛 诪砖诇诐 讗诇讗 诪讙讜驻讜 讜讛专讬 讛讜讗 谞住拽诇 讗诇讗 讗祝 讻砖讛砖讜专 讗讬谞讜 谞住拽诇 讻讙讜谉 注诇 驻讬 注讚 讗讞讚 讗讜 注诇 驻讬 讛讘注诇讬诐 讜砖讜专 砖谞讙讞 讗转 讛讗砖讛 讜讬爪讗讜 讬诇讚讬讛 讗驻讬诇讜 讛讬讛 诪讜注讚 驻讟讜专 诪讚诪讬 讜诇讚讜转 讜讗讬谉 爪专讬讱 诇讜诪专 转诐 讜讻讘专 讘讬讗专谞讜 注谞讬谞讬诐 讗诇讜 讻诇诐 讘专讘讬注讬 砖诇 拽诪讗:





转讜住驻讜转 专讗"砖

讙诪专讗 讛讗 诇讗 讘专讞 拽谞住讬' 诇讬讛 诇诪讜讻专 讗讘专讬讬转讗 讚诇注讬诇 讚拽转谞讬 讘讛讚讬讗 讬讞讝专讜 讚诪讬诐 诇诪拽讜诪谉 讛讜讛 诪爪讬 诇讗拽砖讜讬讬 谞拽谞住讬讛 诇诇讜拽讞 讗诇讗 讗讙讘 讚诪驻' 砖诪讜讗诇 讛讻讗 讘砖讘专讞 诪拽砖讛 诇讬讛 讗讚讬讜拽讗 讚讬诇讬讛 讛讗 诇讗 讘专讛 讜讗"转 讟讬讘讜转讗 讛讬讗 诇讙讘讬 讛诪讜讻专 砖诇讗 讬讛讗 讝拽讜拽 诇注诇讜转 讜诇讗讻讜诇 讛讚诪讬诐 讘讬专讜砖诇诐. 讜讬"诇 讚拽谞住讗 讛讜讗 诇讙讘讬 讛诪讜讻专 诇驻讬 砖讗诐 讛讬讛 讛诇讜拽讞 讝拽讜拽 诇讗讻讜诇 讻谞讙讚谉 讘讬专讜' 讛讬讬谞讜 诪讞讬讬讘讬谉 讗讜转讜 诇讞诇诇 注诇讬讛谉 诪注讜转 砖讘讬讚 讛诪讜讻专 诪讗讞专 砖讛诪讜讻专 讘驻谞讬谞讜 讜讛讬讬谞讜 讚驻专讬' 诇拽谞住讬讛 诇诇讜拽讞 诇注砖讜转 讘注谞讬谉 讝讛 讜讗"转 诪讗讬 驻专讬' 诇拽谞住讬讛 诇诇讜拽讞 讜讻讬 讗讬谉 讟讜讘 砖谞拽谞讜住 砖谞讬讛诐 讘讞讝专转 讛诪拽讞 讻讬讜谉 讚砖谞讬讛诐 驻砖注讜 诪诪讛 砖谞拽谞讜住 讛讗' 诇讘讚讜 讜讬"诇 讚讞讝专转 讛诪拽讞 住转诐 诇讗 讞砖讘讬谞谉 诇讬讛 诇讙讘讬 诇讜拽讞 拽谞住 讗讘诇 住转诐 诪讜讻专 讛讜讗 转讙专 讜讻砖讗讬谞讜 诪讜讻专 讛讜讗 诪驻住讬讚 讜讗"转 诪讛 拽谞住 讛讜讗 讝讛 诇诇讜拽讞 讻砖讬讗讻诇 讻谞讙讚诐 讟驻讬 诪讞讝专转 讚诪讬诐 诇诪拽讜诪诐 讘讬谉 讻讱 讜讘讬谉 讻讱 爪专讬讱 讛讜讗 诇讛注诇讜转谉 讜讬"诇 诪砖讜诐 诪拽讞 讝讛 诇讗 注砖讛 讗诇讗 诪砖讜诐 诪注讜转 诪注砖专 砖谞讬 砖讛讬讜 讘讬讚讜 讜注转讛 砖讛讜爪讬讗 讗诇讜 讛诪注讜转 讜爪专讬讱 诇讛注诇讜转 讗讞专讬诐 讻谞讙讚诐 讝讛讜 拽谞住:



讘诪砖谞讛 讛诪拽讚砖 讘注专诇讛 讜讻讜'. 讜讗"转 讜讛讗 砖专讬 诇讗转讛谞讜讬讬 讘讛 砖诇讗 讻讚专讱 讛谞讗转讜 讻讚讗讬' 讘驻' 讻诇 砖注讛 讚讛讜讛 砖讬讬祝 诇讘专讬讛 讘讙讜讛专拽讬 讚注专诇讛 讜注讜讚 讚注专诇讛 讜讻诇讗讬 讛讻专诐 讘砖专讬驻讛 讜转谞谉 讘砖讬诇讛讬 转诪讜专讛 讻诇 讛谞砖专驻讬谉 讗驻专谉 诪讜转专 讜讬"诇 讚诪讬讬专讬 讘讚诇讬讻讗 讗诇讗 砖讜"驻 讘爪诪爪讜诐 讜谞讛谞讛 讻讚专讱 讛谞讗转讜 讜诇驻讬 诪讗讬 讚驻"诇 砖讗讬谉 讗砖讛 诪转拽讚砖转 讗诇讗 讘讚讘专 砖讛诪讻专 讞诇 谞讬讞讗:



讘爪驻讜专讬 诪爪讜专注 诪讚谞拽讟 爪驻讜专讬 诪爪讜专注 诪砖诪注 砖谞讬讛诐 讛砖讞讜讟讛 讜讛诪砖讜诇讞转 讚讗讬谉 诇讜诪专 爪讬驻专讬 讚注诇诪讗 讚讗"讻 诇讬转谞讬 砖讜讜专讬诐 讛谞住拽诇讬诐 讜讛讗 讚拽讗诪专 讘讙诪' 讜讝讛 讗砖专 转讗讻诇讜 诇专讘讜转 讛诪砖讜诇讞转 讛讬讬谞讜 诇讗讞专 砖讬诇讜讞 讻讚拽讗诪专 专讘讗 诇讗 讗诪专 砖诇讞 诇转拽诇讛 讗讘诇 拽讜讚诐 砖讬诇讜讞 讗住讜专讛 讜讗注"讙 讚诇讗讞专 砖讬诇讜讞 转讛讗 诪讜转专转 讛砖转讗 诪讬讛讗 诇讗 砖讜讬讗 诪讬讚讬:



讗讬谞讛 诪拽讜讚砖转 讛讗 讚诇讗 讞砖讬讘 注"讝 诪砖讜诐 讚讘注讬 诇诪讬转谞讬 住讬驻讗 讗诐 诪讻专谉 讜拽讚砖 讘讚诪讬讛谉 诪拽讜讚砖转 讜注"讝 转讜住驻转 讚诪讬讛 讜驻讬讙讜诇 讜谞讜转专 讜讟诪讗 讛诐 讘讻诇诇 拽讚砖讬诐 讚诇注讬诇 讜讞讟讗讜' 讛诪讬转讜转 讜拽讚砖讬诐 砖讛驻讬诇讜 讚转谞谉 讘住讜祝 转诪讜专讛 诇讗 讞砖 诇砖谞讜转 讚讘拽讚砖讬诐 诇讗 拽讗 诪讬讬专讬 讜注讬"诇 转谞讗 讜砖讬讬专 讜诇讛讻讬 诇讗 转谞谉 讞诪抓 讘驻住讞 讚转谞谉 讘住讜祝 转诪讜专讛 讜注讜讚 讚讬诇诪讗 专' 讬讜住讬 讛讙诇讬诇讬 讛讬讗 讚讗诪专 讞诪抓 讘驻住讞 砖专讬 讘讛谞讗讛 讗讘诇 讗讬谉 诇讜诪专 讚诇讗 转谞讬 诇讬讛 诪砖讜诐 讚讘驻诇讙讜转讗 诇讗 拽讗 讗讬讬专讬 讚讛讗 转谞讬 讘砖专 讘讞诇讘 讗注"讙 讚讛讜讬 驻诇讜讙转讗:



诪讻专谉 讜拽讚砖 讘讚诪讬讛谉 诪拽讜讚砖转 讜讗"转 讜讛讗 讛谞讬 讚诪讬诐 诇讗讜 讚讬讚讬讛 谞讬谞讛讜 讻讬 爪专讬讱 诇讛讞讝讬专诐 讻讬讜谉 砖诪讻专 诇讜 讘讛诐 讗讬住讜专讬 讛谞讗讛 讜讬"诇 讻讙讜谉 砖诪讻专谉 诇讙讜讬 讗讜 诇讬砖专讗诇 讜讛讻讬专 讘讛诐 讚讛讜讬 诪注讜转 诪转谞讛:



诪讻专谉 讜拽讚砖 讘讚诪讬讛谉 诪拽讜讚砖转 讘诪住讻转 注"讝 驻' 专讘讬 讬砖诪注讗诇 驻讬专砖"讬 讚讛讜讗 讗住讜专 诇讛转讛谞讜讬讬 诪讛谞讱 讚诪讬诐 诇驻讬 砖讛诐 讚诪讬 注专诇讛 讘讬讚讜 讗讘诇 诇讗砖讛 砖专讬 诇讗讬转讛谞讜讬讬 砖讗讬谞谉 讚诪讬 注专诇讛 讙讘讬 讚讬讚讛 讜讗注"驻 讚谞讛谞讛 讘诪讛 砖诪转拽讚砖转 讘讜 讙讘讬 拽讬讚讜砖讬 讗砖讛 诇讗 讛讞诪讬专讜 讻"讻 讜诇讗 讗住专讜 诇讬拽讞 诪讛谞讱 讚诪讬诐 讗诇讗 讻讙讜谉 驻讬专讜转 讜讻诇讬诐 砖讛讜讗 讚讘专 讛谞讬讻专 讜谞专讗讛 讗"讙 讙讘讬 拽讬讚讜砖讬 讗砖讛 讛转讬专讜 诪砖讜诐 讘讬讟讜诇 驻专讬讛 讜专讘讬讛 讜诪讜讚讛 专砖"讬 诇讚讬讚讛 谞诪讬 砖专讜 诪讚讗讜专讬讬转讗 讻讬讜谉 讚诇讗 转驻住讬 讚诪讬讬讛讜 讜讻谉 诪砖诪注 讘驻"拽 讚讞讜诇讬谉 讙讘讬 讞诪爪谉 砖诇 注讜讘专讬 注讘讬专讛 讗讞专 讛驻住讞 诪讜转专 诪讬讚 诪驻谞讬 砖讛谉 诪讞诇驻讬诐 讜诪住讬拽 诪砖讜诐 讚诇讗 砖讘讬拽 讛讬转讬专讗 讜讗讻讬诇 讗讬住讜专讗 讜讗诐 讛讬讜 讛诪讞诇讬驻讬诐 讗住讜专讬诐 诪谉 讛转讜专讛 诪讛 讛讬讜 诪专讜讬讞讬诐 讘讞讬诇讜祝 讜讻谉 驻专砖"讬 讛转诐 讚讗注"讙 讚讘讞诪抓 砖诇 讙讜讬 讛谞讞诇祝 讘砖诇讛诐 谞诪讬 讗讬讻讗 讗讬住讜专讗 砖讛讜讗 诪砖转讻专 讘讗讬住讜专讬 讛谞讗讛 诪"诪 讻诇 诪讛 讚诪砖讻讞讬 讛转讬专讗 讟驻讬 砖拽诇讬. 讜谞专讗讛 砖诪讚拽讚拽 专砖"讬 诇讗住讜专 诪讚专讘谞谉 诪讛讗 讚讗诪专讬' 讘谞讚专讬诐 驻' 讛砖讜转驻讬诐 讘 专诪讬 讘专 讞诪讗 拽讜谞诐 驻讬专讜转 讗诇讜 注诇 驻诇讜谞讬 诪讛讜 讘讞诇讜驻讬讛谉 讜讻讜' 转"砖 讛诪拽讚砖 讘注专诇讛 讜讻诇讗讬 讛讻专诐 讜讚讬讬拽 诪讚拽转谞讬 住讬驻讗 诪讻专谉 讜拽讚砖 讘讚诪讬讛谉 诪拽讜讚砖转 讗诇诪讗 讞诇讬驻讬 讗讬住讜专讬 讛谞讗讛 诪讜转专讬诐 讬讚讞讬 讚讬诇诪讗 诇讻转讞诇讛 讛讜讗 讚诇讗 讛讗 讚讬注讘讚 注讘讚 讜讗"转 讗"讻 诪讗讬 驻专讬讱 讘专讬砖 驻' 讘转专讗 讚注"讝 讙讘讬 讛砖讜讻专 讗转 讛驻讜注诇 诇注砖讜转 注诪讜 讘讬讬谉 谞住讱 砖讻专讜 讗住讜专 诪"讟 讗诇讬诪讗 诪砖讜诐 讚讗住讜专 讘讛谞讗讛 砖讻专讜 讗住讜专 讛专讬 注专诇讛 讜讻诇讗讬 讛讻专诐 讚讗住讬专讬 讘讛谞讗讛 讜转谞谉 诪讻专谉 讜拽讚砖 讘讚诪讬讛谉 诪拽讜讚砖转 讛讗讬 诪讗讬 拽砖讬讗 诇讬讛 讛讗 讗诪专讬' 诇讻转讞诇讛 讗住讜专 诇讬讛谞讜转 讜讬"诇 讚诪砖诪注 诇讬讛 讚讗住讜专 讘讬谉 诇讚讬讚讬讛 讘讬谉 诇讗讞专讬谞讬 讻诪讜 讬讬谉 谞住讱 讛诇讻讱 驻专讬讱 诇讗讞专讬谞讬 讗住讜专 诪"砖 诪讞诇讬驻讬 注专诇讛 讚砖专讬 诇讗讞专讬谞讬 讻讚讗砖讻讞谉 讘讛讚讬讗 讙讘讬 讞诪爪谉 砖诇 注讜讘专讬 注讘讬专讛 砖诪讜转专 诇讗讞专 讛驻住讞 诪讬讚 诪驻谞讬 砖讛谉 诪讞诇讬驻讬':



诪谞讬谉 砖诇讗 讬讛谞讛 诪诪谞讜 讘驻' 讻诇 砖注讛 诪驻' 讗诪讗讬 诇讗 谞驻拽讗 诇谉 讛谞讗讛 诪诇讗 讬讗讻诇:



讜诇讗 讬爪讘注 讘讜 讜诇讗 讬讚诇讬拽 讘讜 讗转 讛谞专 讗注"讙 讚讗转专讘讬 砖讗专 讛谞讗讜转 讗讬爪讟专讬讱 诇专讘讜讬讬 讛谞讬 诪砖讜诐 讚爪讘讬注讗 讞讝讜转讗 讘注诇诪讗 讛讜讗 讻讚讗诪专讬' 讘讛讙讜讝诇 拽诪讗 讜讛讚诇拽讛 诪砖讜诐 砖讻诇讛 讛讗讬住讜专 讘讛讚诇拽讛 讜讗"转 讜讛讗 讘驻住讞讬诐 驻' 讻诇 砖注讛 砖专讬驻讛 注爪讬诐 讚讗讬住讜专讗 诇讛讚诇拽讛 诇诪"讚 讗讬谉 砖讘讞 注爪讬诐 讘驻转 讜诇讗 诪砖讘讞 注爪讬诐 讗诇讗 讘砖专砖讬驻讗 讜讬"诇 讚诇讗 讚诪讬 讚砖诪谉 讛讜讬 讘注讬谉 讻砖讛讜讗 讚讜诇拽 讗讘诇 注爪讬诐 诪砖讜诐 讙讞诇转 讜讛砖诇讛讘转 讗讬谞讛 讘讗讛 讗诇讗 诪谉 讛讙讞诇转 讜讗"转 诪讗讬 砖谞讗 讛讻讗 讚诪爪专讬讻讬 拽专讗 诇讗讬住讜专 讛讚诇拽讛 讜讙讘讬 转专讜诪讛 诪爪专讬讻讬 拽专讗 诇讛讬转专 讛讚诇拽讛 讚讗诪专讬' 砖诇讱 转讛讗 诇讛住拽讛 转讞转 转讘砖讬诇讱 讜讬"诇 诪砖讜诐 讚住讚"讗 谞讬诇讬祝 诪诪注砖专 讛拽诇 讚讗诪专讛 转讜专讛 诇讗 讘注专转讬 诪诪谞讜 讘讟诪讗 讻讚讗讬转讗 讘驻' 讘诪讛 诪讚诇讬拽讬谉:



讜诇讗 讬爪讘注 讘讜. 转讬诪讗 讚转谞谉 讘驻' 讬"讗 诪诪住讻转 转专讜诪讛 讗讬谉 住讜驻讙讬' 讗转 讛讗专讘注讬诐 诪砖讜诐 注专诇讛 讗诇讗 注诇 讛讬讜爪讗 诪谉 讛讝转讬诐 讜诪谉 讛注谞讘讬诐 讜诪驻专砖 专讘讬 讬讛讜砖注 讟注诪讗 讘驻' 讛注讜专 讜讛专讜讟讘 诪砖讜诐 讚讙诪专 注专诇讛 驻专讬 驻专讬 诪讘讻讜专讬诐 讗讘诇 讛讬讜爪讗 诪砖讗专 驻讬专讜转 诪讜转专讬诐 诪谉 讛转讜专讛 讜讛讗讬讱 讬讗住专 诇爪讘讜注 讘诪砖拽讬讛谉 诪谉 讛转讜专讛 讜讻"砖 讘诪讬诐 砖砖讜专讬诐 讘讛诐 讗转 讛拽诇驻讬诐 讜讬"诇 讚诇讗 讗讬爪讟专讬讱 拽专讗 讗诇讗 诇诪注讜讟讬 砖诇讗 讬爪讘注 讘诪讬 讝转讬诐 讜注谞讘讬诐 讗讬 讘诪诪砖讜转 砖诇 注驻专讜专讬转 讛拽诇驻讬诐 讛谞讟讞谞讬诐 讜诪讬讛讜 诇讗 讬爪讘注 讚拽转谞讬 讘讘专讬讬转讗 诪讬讬专讬 砖驻讬专 讘讻诇 注谞讬讬谞讬 爪讘讬注讛 讚注专诇讛 讜诪讚专讘谞谉 讜诪讬讛讜 注专诇讛 诇讗 讗讬爪讟专讬讱 讗诇讗 诇讻讚驻讬专讬砖讬转. 讗"谞 讬"诇 讚驻专讬 讙诪专 注专诇讛 诪讘讻讜专讬诐 讜诇讛讻讬 拽讗 诪诪注讟 诪砖拽讛 讚讬诇讬讛 讗讘诇 砖讜诪专 诇驻专讬 讚讗讬转专讘讬 诪讗转 驻专讬讜 讗转 讛讟驻诇 诇驻专讬讜 诇讗 讗讬诪注讟 诪砖拽讛 讚讬诇讬' 讚诇讬讻讗 诇诪注讜讟讬 驻专讬 诪驻专讬 诪讘讻讜专讬诐 讚讘讻讜专讬诐 诇讬转谞讛讜 讘砖讜诪专 诇驻专讬 讜讗讬谉 诇转诪讜讛 讚讛讬讗讱 讬讛讗 讟驻诇 讞住讜专 诪谉 讛注讬拽专 讚讟注诐 讗讬讻讗 诇诪讬诇转讗 讻讚驻专讬砖讬转:



讗讬谞讜 讬讜讚注 砖谞讘诇讛 讛讬讗 讜讻讜'. 讜讗"转 讚讬诇诪讗 诇讘谉 驻拽讜注讛 讗讬爪讟专讬讱 拽专讗 讚讗讬谞讜 讟注讜谉 砖讞讬讟讛 讜讻讬 转讬诪讗 讚诇讗 诪讬拽专讬 砖讜专 讛讗 诇注谞讬谉 驻讟专 讞诪讜专 诪讬拽专讬 砖讛 讻讚讗诪专讬' 驻"拽 讚讘讻讜专讜转 讜讗驻讬诇讜 驻专 砖讞讜讟 诪讬拽专讬 驻专 讜讻"砖 讘谉 驻拽讜注讛 讜讬"诇 讚诇专"诪 讚讗诪专 讘谉 驻拽讜注讛 讟注讜谉 砖讞讬讟讛 谞讬讞讗 讜讗驻讬' 诇专讘谞谉 住诪讬讱 讗讛讗 讚讚专砖讬' 讘诪住拽谞讗 讜讗注"讙 讚注讘讚讬讛 讻注讬谉 讘砖专 诪讗转 讘砖专讜 讜讻"转 讻诇 讝诪谉 讚诇讗 诪住讬拽 讗讚注转讬讛 诪讛讗讬 讚专砖讗 讛讜讛 诇讬讛 诇诪讬驻专讱 诪讘谉 驻拽讜注讛 讜讬"诇 讚讘诇讗"讛 驻专讬讱 砖驻讬专. 讜注讬"诇 讻讬讜谉 讚驻拽讜注讛 讛讜讬 讻砖讞讜讟 拽讜讚诐 砖谞讙诪专 讚讬谞讜 讜住拽讬诇转讜 讝讜 讛讬讗 砖讞讬讟转讜 讗驻"讛 讗住讜专 讗"讻 讻"砖 砖讞讟讜 诇讗讞专 砖谞讙诪专 讚讬谞讜 讚讗住讜专 讘讛谞讗讛:



讜讻讚专' 讗讘讜讛 诇专讜讜讞讗 讚诪讬诇转讗 谞拽讟讬讛 讚讘诇讗讜 专' 讗讘讛讜 诇讗 讗讬驻砖专 诇讗讜拽诪讛 讗诇讗 诇讛谞讗讛 讚诇讗讻讬诇讛 诇讗 讗讬爪讟专讬讱. 转讬' 诪讗讬 拽讗诪专 讜讻讚专' 讗讘讛讜 讛讗 讗驻讬' 诇讞讝拽讬讛 谞诪讬 诇讗 讬讗讻诇 诇讗讬住讜专 讛谞讗讛 诪砖诪注 讬"诇 讚诇讞讝拽讬讛 谞讬讞讗 讚诪讚讻转讘 专讞诪谞讗 诇讗 讬讗讻诇 讚诪砖诪注 讗讬住讜专 讛谞讗讛 讜诇讗 讻转讘 诇讗 转讗讻诇 诇讗 转讗讻诇讜 讚诪砖诪注 讗讬住讜专 讗讻讬诇讛 讜讛讗 讗诐 讗讬谞讜 注谞讬谉 诇讗讬住讜专 讗讻讬诇讛 讚诪住拽讜诇 讬住拽诇 谞驻拽讗 转谞讛讜 注谞讬谉 诇讗讬住讜专 讛谞讗讛 讗诇诪讗 诇讗 讗转讬 拽专讗 诇讛讬讻讗 讚住拽诇讬讛 诪讬住拽诇 讗"讙 诇专' 讗讘讜讛 诇讗 诪爪讬 诇诪讬讻转讘 讗讬住讜专 讗讻讬诇讛 讚诇讗 诪砖诪注 谞诪讬 讗讬住讜专 讛谞讗讛:



讗讬诪讗 讛讬讻讗 讚讘讚拽 爪讜专. 讬讜讚注 讛讬讛 诪专 讝讜讟专讗 讚砖讞讬讟转 爪讜专 讻砖讬专讛 讗诇讗 讚住"诇 讻讬讜谉 讚讛讱 砖讞讬讟讛 住拽讬诇讛 讗住专讛 转讜专讛, 讜诪砖谞讬 讗讟讜 住讻讬谉 讻转讬讘讗 讘讛讚讬讗 讜诇讗 讗转讬 爪讜专 讗诇讗 诪专讬讘讜讬讗 讻讱 讛讬讗 注讬拽专 砖讞讬讟讛 讘爪讜专 讗驻讬' 诇砖讞讜讟 诇讻转讞诇讛 讻诪讜 讘住讻讬谉 诇驻讬' 讗讬谉 诇讞诇拽 讻诇诇 讘讬谉 爪讜专 诇住讻讬谉:



讛讗讬 讘注诇 讛砖讜专 谞拽讬 诇诪讗讬 讗转讗 诇讛谞讗转 注讜专 讜讗注"讙 讚讘专讬讬转讗 讚诇注讬诇 诪讜拽诪讬' 诇讛 诇讛谞讗转 讘砖专 讗诐 诇讗 谞讗诪专 拽讗诪专 讗讬 诇讗讜 讚讬诇驻讬' 讛谞讗转 讘砖专 诪诇讗 讬讗讻诇 讛讜讛 讬诇驻讬' 诇讬讛 诪讘注诇 讛砖讜专 谞拽讬:





转讜住驻讜转 专"讬 讛讝拽谉

讛讗 诇讗 讘专讞 讘转诪讬讛. 讞讜专讗. 讞讜专 砖讛注讻讘专 诪爪谞讬注 砖诐 讙谞讘转讜. 诪谞讗 诇讬讛 诪讗讬谉 诇讜 讛讙谞讘讛:



讘注讙诇讛 讻诇 讛谞讬 讗住讜专讬谉 谞讬谞讛讜. 诪讻专谉. 注讘专 讜诪讻专谉 诪讜转专讬谉 砖讛讚诪讬诐 诪讜转专讬诐 砖讗讬谞谉 转讜驻住讬诐 讚诪讬讛诐. 讜诇驻讜诐 诪住拽谞讗 讚谞讚专讬诐 驻' 讛砖讜转驻讬诐 讗注"驻 砖讗讬谉 转讜驻住讬谉 讚诪讬讛谉 讗住讜专 诇讻转讞诇讛 诇拽讚砖 讘讛诐 讗转 讛讗砖讛 讚讘注讬谞谉 讛转诐 讗讬 讞诇讜驻讬谉 讻讙讚讜诇讬诐 讚诪讬 讗讜 诇讗 讜讘注讬 诇讗讜讚讜讞讬 诪诪转谞讬' 讚转谞讗 诪讻专谉 讜拽讚砖 讘讚诪讬讛谉 诪拽讜讚砖转 讗诇诪讗 诇讗讜 讻讙讚讜诇讬谉 讚诪讬. 讜讚讞讬 讛"谞 诇讻转讞诇讛 讛讜讗 讚诇讗 讛讗 讚讬注讘讚 注讘讚 讜诇讗 讗讬驻砖讬讟讗 讜诇讞讜诪专讗. 讜讗讬谉 讛驻专砖 讘讬谉 拽讚讜砖讬谉 讜砖讗专 讛谞讗讜转 讻讚诪砖诪注 讛讱 砖讟讛 讚谞讚专讬诐 讻诪讜 砖讘讗专谞讜 讘注"讝 驻专拽 专' 讬砖诪注讗诇 讜讘专讬砖 讛砖讜讻专 砖诇讗 讻讚讘专讬 专砖"讙 砖讻转讘 讘驻' 专' 讬砖诪注讗诇:



诇讗 讬讛谞讛 讻讙讜谉 砖诇讗 讬爪讘注 诪讛驻讬专讜转 砖注讜砖讬诐 诪讛诐 爪讘注. 讜诇讗 讬讚诇讬拽 诪讗讜转谉 驻讬专讜转 砖诪讚诇讬拽讬谉 讘讛谉:



讻驻专讛. 讻驻专 诇注诪讱 讬砖专讗诇 讜拽讚砖讬诐 讗住讬专讬 讘讛谞讗讛:



爪驻讜专讬 诪爪讜专注 诪讻砖讬专 讘讞讜抓 砖讛专讬 讞讜抓 诇注讬专 谞注砖讬转 诪爪讜转讛 诇讛讻砖讬专 讛诪爪讜专注 诇讘讗 讗诇 讛诪讞谞讛:



诪讻砖讬专 讘驻谞讬诐. 讗砖诐 诪爪讜专注:



诪讻驻专 讘驻谞讬诐. 讻诇 讛拽专讘谞讜转:



诪讻驻专 讘讞讜抓 注讙诇讛 注专讜驻讛:



讛诪砖讜诇讞转 讗' 诪讛爪驻讜专讬诐 砖讛讬讛 诪砖诇讞 砖诪讜转专转 讚讻诇 专讬讘讜讬讗 讛讬讗:



讛砖讞讜讟讛 砖讗住讜专讛:



诪讜拽爪讛. 讘讛诪讛 砖讛讜拽爪讛 诇转拽专讜讘转 注"讝:



谞注讘讚 砖讛砖转讞讜讛 诇讛 讜讗住讬专讬 诇讙讘讜讛 讻讚讗讬转讗 讘转诪讜专讛:



专讜讘注 讜谞专讘注 讘注讚讬诐 讚讘谞讬 住拽讬诇讛 谞讬谞讛讜 讜讗住讜专讬诐 诇讗讞专 砖谞讙诪专 讚讬谞诐:



诇转拽诇讛 砖讗诐 讬诇讻讚谞讛 讬讗讻诇谞讛 讛讬诇讻讱 讛讜讗讬诇 讜讗诪专讛 讜砖诇讞 讜讚讗讬 诪讜转专转 讛讬讗:



驻诇讜讙转讗 讚专' 讬讛讜讚讛 讜专' 砖诪注讜谉 诪驻专砖 讘讘讻讜专讜转 讜拽讗诪专 讛转诐 讚诪讜讚讛 专' 砖诪注讜谉 诇讗讞专 注专讬驻讛 砖讛讜讗 讗住讜专 讘讛谞讗讛:





转讜住驻讜转 专讬"讚

讛诪拽讚砖 讘注专诇讛 讜讘讻诇讗讬 讛讻专诐 讻讜' 驻讬专砖 讛讗讬 讚诇讗 转谞讗 讬讬谉 谞住讱 讜注"讝 讜注讜专讜转 诇讘讜讘讬谉 讻讚拽转谞讬 讘驻专拽 讘转专讗 讚注"讝 诪砖讜诐 讚诇讗 诪爪讬 诇诪讬转谞讬 讘讛讜 诪讻专谉 讜拽讬讚砖 讘讚诪讬讛谉 讛专讬 讝讜 诪拽讜讚砖转 讚注"讝 转讜驻住转 讗转 讚诪讬讛 讻讚诇拽诪谉. 讛诪拽讚砖 讘注专诇讛. 拽砖讬讗 诇讬 讗诪讗讬 诇讗 转谞讗 讞诪抓 讘驻住讞 讚讘砖诇诪讗 专讜讘注 讜谞专讘注 讜砖诇诇 注讬专 讛谞讚讞转 诇讗 转谞讗 讚讛讬讬谞讜 砖讜专 讛谞住拽诇 砖谞讙诪专 讚讬谞讜 讘讘讬转 讚讬谉:



诪诪砖诪注 砖谞讗诪专 住拽讜诇 讬住拽诇 讛砖讜专 讗讬谞讜 讬讜讚注 砖讛讬讗 谞讘讬诇讛 讜谞讘讬诇讛 讗住讜专讛 讘讗讻讬诇讛 讻讜' 砖诪注转讬 砖诪拽砖讬诐 讻讗谉 讜讗讬诪讗 讚讛讗讬 讜诇讗 讬讗讻诇 讗转讗 诇讘谉 驻拽讜注讛 讚诇讗 讘注讬谞谉 砖讞讬讟讛 讜诇讗 谞驻讬拽 诪住拽讜诇 讬住拽诇 讜诇注讜诇诐 诪谞讗 诇讱 讚讗转讗 诇专讘讜讬 讛讬讻讗 讚砖讞讟讜 诇讗讞专 砖谞讙诪专 讚讬谞讜. 讜讗讬谉 讝讜 拽讜砖讬讗 砖诇 讻诇讜诐 砖讛转谞讗 诪讞讝讬专 诇讚专讜砖 诪拽专讗 讬转讬专讗 讚诇讗 讬讗讻诇 讛讬讻讗 讚砖讞讟讜 诇讗讞专 砖谞讙诪专 讚讬谞讜 讗讘诇 讗诐 砖讞讟讜 拽讜讚诐 砖谞讙诪专 讚讬谞讜 诪讜转专 讚讚讜拽' 讛讗讬 讗转讗 诪讚讘专讬 诪拽专讗 讬转讬专讗 讜转讜 诇讗. 讜讗诐 讗转讛 诪专讘讛 讘谉 驻拽讜注讛 讛讜讛 诇讬讛 砖讞讟讜 拽讜讚诐 砖谞讙诪专 讚讬谞讜 讚砖专讬 讻诇 砖讻谉 砖讛讬讛 砖讞讜讟 拽讜讚诐 砖谞讙讞 讜讛讜讗 诪讜转专 讜讗诐 转专讘讛 诇讗讬住讜专 讻诇 砖讻谉 砖讛讜住驻转讛 注诇 讚讘专讬 讛转谞讗 砖讗诐 讝讛 讗住讜专 讻诇 砖讻谉 砖讗诐 砖讞讟 诇讗讞专 砖谞讙诪专 讚讬谞讜 讗诇讗 讜讚讗讬 讛转谞讗 诇讗 诪专讘讛 诪拽专讗 讬转讬专讗 讗诇讗 砖讞讟讜 诇讗讞专 砖谞讙诪专 讚讬谞讜 讗讘诇 砖讞讟讜 拽讜讚诐 砖谞讙诪专 讚讬谞讜 诇讗 讜讻诇 砖讻谉 讘谉 驻拽讜注讛 讚讛讜讛 诇讬讛 砖讞讜讟 拽讜讚诐 砖谞讙讞 砖讗讬谉 讘砖专讜 谞讗住专. 讜讘讜讚讗讬 讘谉 驻拽讜注讛 砖谞讙讞 讜讛诪讬转 诪诪讬转讬谉 讗讜转讜 讻讚讬 诇住诇拽 讛谞讝拽 诪谉 讛注讜诇诐 讗讘诇 讘砖专讜 讗讬谞讜 讗住讜专 讚讻讘讬砖专讗 讘讚讬拽讜诇讗 讚诪讬 讜讚诪讬 诇砖讜专 砖砖讞讟讜 讘讜 砖谞讬诐 讗讜 专讜讘 砖谞讬诐 讜讛诪讬转 讗转 讛讗讚诐 砖讗讬谉 讘砖专讜 谞讗住专 讻讬讜谉 砖讛讜讗 砖讞讜讟 讻讚专讱 砖驻专讟 诇讱 讛讻转讜讘 讘谞讘诇讛 诇讙专 讘谞转讬谞讛 讜诇注讻讜"诐 讘诪讻讬专讛 讬砖 诇讛注诪讬讚 讛讙讬专住讗 讜诇讗 诇砖讘砖讛 讚诇讗讜 诇讚讘专讬诐 讻讻转讘谉 讗转讬讗 讗诇讗 讛讝讻讬专 讛讬转专 讛谞讗讛 砖讛转讬专' 讛讘讜专讗 讘讬谉 诇讬转谉 讗讜转讛 诪转谞讛 讘讬谉 诇诪讜讻专讛:



诇讞爪讬 讻驻专 讜诇讚诪讬 讜讜诇讚讜转. 诪讗谉 讚讚专讬砖 谞拽讬 诪讚诪讬 讜讜诇讚讜转 住讘讬专讗 诇讬讛 讚诪讜注讚 讞讬讬讘 讘讚诪讬 讜讜诇讚讜转 讜诪砖讜诐 讛讻讬 讗讬爪讟专讱 诇诪注讜讟讬 转诐 讚讗讬 诪讜注讚 驻讟讜专 讻诇 砖讻谉 转诐 讜讛讻讬 诪讜讻讞 讘驻专拽 砖讜专 砖谞讙讞 讚' 讜讛' 砖讜讜专讬诐 讻讚驻专讬砖讬转 讘诪讛讚专' 转诇讬转讗讛 讜讛砖转讗 讚谞驻拽讗 诇讬讛 讗讬住讜专 讗讻讬诇讛 讜讗讬住讜专 讛谞讗讛 诪诇讗 讬讗讻诇 讻讜' 专讗讬转讬 诪拽砖讬诐 讻讬讜谉 讚诇讗 讬讗讻诇 诇讻讜诇讬 注诇诪讗 讙诐 讗讬住讜专 讛谞讗讛 讘诪砖诪注 讗诐 讻谉 讙讘讬 讻讬住讜讬 讛讚诐 讚讻转讘 讗砖专 讬讗讻诇 谞驻专砖 讗砖专 谞讛谞讛 讜谞专讘讛 讙诐 讞讬讛 讜注讜祝 讟诪讗讬诐 诇讻讬住讜讬. 讜诇讗讜 诪讬诇转讗 讛讬讗 讚讛讗 讗诪专讬谞谉 讛讬讻讗 讚谞驻拽讬 讗讬住讜专 讛谞讗讛 讜讗讬住讜' 讗讻讬诇讛 诪拽专讗 讞讚讗 讗诪专讬谞谉 讚诇讗 讬讛谞讛 讛讜讗 讜讛讻讗 讗讬 诪专讘讬转 讟诪讗讬诐 讗诐 讻谉 讛讗讬 诇讗 讬讗讻诇 讛谞讗讛 诪砖诪注 讜诇讗 讗讻讬诇讛 讜讛讬讻讬 注拽专讬讛 拽专讗 诪驻砖讟讬讛 讚讻转讘 诇砖讜谉 讗讻讬诇讛 讜诪驻专砖讬诐 讛谞讗讛 讜诇讗 讗讻讬诇讛 讛讬诇讻讱 诇讬讻讗 诇诪讬诪专 讛讻讬. 讜转讜 讗诐 讙诐 讛讟诪讗讬诐 讟注讜谞讬谉 讻住讜讬 诇砖转讜拽 拽专讗 诪讬谞讛 讜诇讻转讜讘 讞讬讛 讜注讜祝 住转诐 讜讛讜讛 讗诪讬谞讗 讛讻诇 讘诪砖诪注 讗驻讬诇讜 讟诪讗讬诐 讗砖专 讬讗讻诇 诇诪讛 诇讬 讗诇讗 讜讚讗讬 讗讻讬诇讛 讚讜拽讗 拽讗诪专:





诪讛专砖"讗 - 讞讬讚讜砖讬 讛诇讻讜转

讘讚"讛 诪住转讘专讗 讻讜' 讜讝讛 讚讜讞拽 诇驻专讬讘"讗 讻讜' 讚讟讜讘 诇讜 砖讬讞讝专讜 诇讜 讘讛诪转讜 诪诇讛注诇讜转 讚诪讬讜 诇讬专讜砖诇讬诐 讻讜' 注讻"诇 诇讻讗讜专讛 拽砖讛 讜诪讗讬 讚讜讞拽讗 诇驻专讬讘"讗 讛讗 讻讘专 转讬专爪讜 讘讝讛 诇注讬诇 讜讘住诪讜讱 讚讗讬 诇讗讜 讚拽谞住讬谞谉 诇诪讜讻专 诪砖讜诐 讚讗讬住讜专讗 讙讘讬讛 讛讜讛 拽谞住讬谞谉 诇诇讜拽讞 讚讗讬谉 讛讚诪讬诐 讞讜讝专讬诐 诇诪拽讜诪谉 讗诇讗 砖讬诇讱 诇讘讬转 讛诪讜讻专 讜诇讞诇诇 讛诪注讜转 砖讘讬讚 讛诪讜讻专 砖讬爪讗讜 诇讞讜诇讬谉 讜爪"诇 讚讛讻讬 拽讗 拽砖讬讗 诇讛讜 讛讻讗 诇诪讗讬 讚诪住讬拽 讚诇讻讱 拽谞住讬谞谉 诇诪讜讻专 诪砖讜诐 讚讗讬住讜专讗 讙讘讬讛 讚诇讗 讛讜讛 讗爪讟专讬讱 诇讝讛 讗诇讗 讚讙诐 讗诐 砖讜讬诐 讛诐 讛诇讜拽讞 讜讛诪讜讻专 诇注谞讬谉 拽谞住 讜讗讬谉 诇谞讜 诇拽谞讜住 诇讗 诇讝讛 讜诇讗 诇讝讛 讬砖 诇谞讜 诇讜诪专 讚讝讻讜转 讛讜讗 诇诪讜讻专 讚讟讜讘 诇讜 砖讬讞讝专讜 诇讜 讘讛诪转讜 诪诇讛注诇讜转 讚诪讬讜 诇讬专讜砖诇讬诐 讜注讬讬谉 讘诪讛专砖"诇 讘讝讛 讚专讱 讗讞专转 讜讗讬谉 诇讛讗专讬讱 讜讚讜"拽:


讘讚"讛 讛诪拽讚砖 讻讜' 讜讗诪讗讬 诇讗 讞砖讬讘 讘讛讱 诪转谞讬' 驻讙讜诇 谞讜转专 讜讟诪讗 讻讜' 注讻"诇 拽"拽 转讬驻讜拽 诇讬讛 讚诪砖讜诐 讗讬住讜专 拽讜讚砖 讗讬谞讛 诪拽讜讚砖转 讻讚转谞谉 诇注讬诇 讛诪拽讚砖 讘讞诇拽讜 讻讜' 讜讬砖 诇讬讬砖讘 讚驻住讬拽讗 诇讛讜 讘砖讜诐 讚讜讻转讗 讘驻讬讙讜诇 讻讜' 讚驻拽注 诪讬谞讬讬讛讜 讗讬住讜专 拽讜讚砖 (讗) 讜讘讛讻讬 谞讬讞讗 谞诪讬 讚讛"诪 诇诪转谞讬 谞诪讬 讘讛讜 诪讻专谉 讜拽讬讚砖 讘讚诪讬讛谉 诪拽讜讚砖转 讗注"讙 讚拽讜讚砖 转讜驻住 讚诪讬讜 讘讻诇 讛谞讬 驻拽注 诪讬谞讬讬讛讜 讗讬住讜专 拽讜讚砖 讜讚讜"拽:


讘讗"讚 讜砖讘讬注讬转 讗讞专 讛讘讬注讜专 注讻"诇 专"诇 讚讛"诪 诇诪转谞讬 谞诪讬 讘专讬砖讗 讘砖讘讬注讬转 讚讗讬谞讛 诪拽讜讚砖转 讗讞专 讛讘讬注讜专 讗讘诇 拽讜讚诐 讛讘讬注讜专 讛讗 拽转谞讬 诇注讬诇 讙讘讬 讗讞讬讜转 讚诪拽讚砖 讘砖讘讬注讬转 讗诇讗 诪砖讜诐 住讬驻讗 讚诪讻专谉 讜拽讬讚砖 讘讚诪讬讛谉 诪拽讜讚砖转 诇讗 讛"诪 诇诪转谞讬 砖讘讬注讬转 讗讞专 讛讘讬注讜专 砖讛专讬 转讜驻住 讚诪讬讜 讻讚诇拽诪谉 讜诪讬讛讜 诇讗 讬讚注谞讗 诇驻讬 诪"砖 讛转讜住驻讜转 诇拽诪谉 讚砖讘讬注讬转 砖专讬 讘讛谞讗讛 讜讗"讻 诇讗讞专 讛讘讬注讜专 谞诪讬 诪拽讜讚砖转 讜讬砖 诇讬讬砖讘 讜讚讜"拽:





讞讻诪转 砖诇诪讛

专砖"讬 讘讚"讛 诪谞诇谉 砖讗住讜专讛 讘讛谞讗讛 讛住"讚:


转讜住' 讘讚"讛 诪住转讘专讗 讻讜' 讗讘诇 诇驻讬专讜砖 讛专"诐 讻讜' 谞"讘 驻讬' 讚讗讬 诇讗讜 讚拽谞住讬谞谉 诇诪讜讻专 诪砖讜诐 讚讗讬转 讗讬住讜专讗 诇讙讘讬讛 注"讻 讛讜讛 拽谞住讬谞谉 诇诇讜拽讞 砖讬讞讜诇 注诇讬讜 讜讗讝 讛讬讛 诪讞讜诇诇 讗讘诇 诇驻讬专讜砖 专讬讘"讗 诇讗 讛讬讛 诪讞讜诇诇 诪讗讬 讗诪专转 讛诇讗 讗祝 诇驻讬' 专讬讘"讗 讛讜讛 拽谞住讬谞谉 诇诇讜拽讞 砖讬诇讱 诇讘讬转讜 砖诇 诪讜讻专 讜讬讞诇诇 讛讬讬谞讜 谞诪讬 讻讚讬 诇转拽谉 讛讗讬住讜专 砖讘讬讚 讛诪讜讻专 讗讘诇 讗讬 诇讗讜 讛讗讬住讜专 讘讬讚讜 诇讗 讛讬讬谞讜 讻讜驻讬谉 讗讜转讜 讘讻讱 谞诪爪讗 诪讛 砖讛讗讬住讜专 讘讬讚讜 讗讬谞讜 诪讘讬讗讜 诇讬讚讬 拽谞住 讜讛讬讝拽. 讜爪"注 讛讬讟讘 (注讬讬谉 讘诪讛专砖"讗):


讘讗"讚 讜讛讘讛诪讛 拽讚讜砖讛 谞"讘 驻讬' 讗讬 诇讗讜 讚转拽谞讜 讬讞讝专讜 讚诪讬诐 诇诪拽讜诪谉 砖讛专讬 讻转讘 讗讘诇 诪讜讻专 讬讜讚注 砖讛诪注讜转 诪转讞诇诇讜转 注诇 讛讘讛诪讛 讜注讜讘专 讗诇驻谞讬 注讜专 诇讗 转转谉 诪讻砖讜诇 诪砖讜诐 讛讻讬 转拽谞讜 砖讬讞讝专讜 讚诪讬诐 诇诪拽讜诪谉 讜拽"诇:


讘讗"讚 讗讘诇 诇驻讬' 专"讬 谞讬讞讗 讻讜' 讻爪"诇:





专砖"砖

讙诪专讗 注专诇讬诐 诇讗 讬讗讻诇 讻讜' 讛谞讗讛 诪谞讬谉 讻讜'. 注讬' 驻住讞讬诐 (住"讚 讻讘) 讚诪驻专砖 诪讚讜注 诇讗 讬诇驻讬谞谉 讛谞讗讛 诪谉 诇讗 讬讗讻诇 讻讚诇拽诪谉. 诇讻谉 转诪讜讛 诪讛 砖驻讬' 讛专诪讘"诐 讜讗讞专讬讜 讛专注"讘 诪砖讜诐 诇讗 讬讗讻诇. 讙诐 驻专砖"讬 讚诪驻专砖 砖诇讗 讬讛谞讛 讻讙讜谉 讻讜' 转讬诪讛 讚砖诐 诪砖诪注 讚诪专讘讛 讙' 讚讘专讬诐 诪讙' 诇讬砖谞讬 讚注专诇讛. 讜讛讻讗 讚诇讗 诪住讬讬诐 专拽 讘转专讬 讬"诇 讚住诪讬讱 注诇 砖讻讘专 讛讝讻讬专 讛讗' 讘专讬砖 讚讘专讬讜:



砖诐 讜讻讚专' 讗讘讛讜 讗专"讗 讻讜'. 拽"拽 讛讗 讚诪讬讬转讗 诪讚专' 讗讘讛讜 讛讗 讘诇讗 讬讗讻诇 讗祝 讞讝拽讬' 诪讜讚讛:



砖诐 讛谞讗转 注讜专讜 诪谞"诇 诪讗转 讘砖专讜 讗转 讛讟驻诇 诇讘砖专讜. 讘注"讝 (诇讚 讘) 诪诪注讟 诪讘砖专讜 讚驻专砖讜 诪讜转专. 讜谞专讗讛 讚诇讛讻讬 诪专讘讛 诪讗转. 注讜专讜 讜诇讗 驻专砖讜 诪砖讜诐 讚注讜专 讛讜讛 砖讜诪专 讻讚讗讬转讗 讘专"驻 讛注讜专 讜讛专讜讟讘. 讚讻讛"讙 讚专砖讬谞谉 讘讘专讻讜转 (诇讜 讘) 诪讗转 驻专讬讜 讗转 讛讟驻诇 诇驻专讬讜 讜诪讗讬 谞讬讛讜 砖讜诪专. 讜讻谉 讚专砖讬谞谉 讘注讬专讜讘讬谉 (讚 讘) 诪讗转 讘砖专讜 讗转 讛讟驻诇 诇讘砖专讜 讜讝讛讜 砖注专. 诪砖讜诐 讚砖注专 讛讜讛 谞诪讬 砖讜诪专 讻讚讗讬转讗 讘讞讜诇讬谉 (拽讬讟 讘). 讜拽"诇 诇诪"讚 讛讻讗 讚诇讗 讚专讬砖 讗转 诪谞"诇 讙讘讬 注专诇讛 诇讗住讜专 砖讜诪专. 讘砖诇诪讗 砖注专 讘讟讘讬诇讛 讗"诇 讚诪讛诇讻讛 讙诪讬专 (注讬' 讘注讬专讜讘讬谉 砖诐) 讗讘诇 诇注谞讬谉 砖讜诪专 讚注专诇讛 诇讗 讗砖讻讞谉 讛诇讻讛:



专砖"讬 讚"讛 讛"诪. 讚讬诇驻讬谞谉 诪谞讘诇讛 讚诇讗 讬讗讻诇 讗讛"谞 谞诪讬 讻讜'. 讻爪"诇:



转讚"讛 讛诪拽讚砖. 讜讗"转 讻讜' 讛讗 砖专讬 诇讬讛谞讜转 讻讜' 讜讬"诇 讻讜' 讚诇讬讻讗 砖"驻 讻讜'. 讻注讬谉 拽讜砖讬讬转诐 讜转讬专讜爪诐 讝讛 讗讬转讗 讘讙诪专讗 讘讻讜专讜转 (住"讚 讬) 注诇 驻讟专 讞诪讜专 注"砖. 讜爪"注 注诇 转讬专讜抓 讛讘' 砖诇 讛转讜住' 诪讚讜注 诇讗 诪砖谞讬 讛讙诪专讗 砖诐 讻谉 讜讚讞讬拽 诇讗讜拽诪讬 讻专讬讘"讬 讚诇"讛 讻讜讜转讬讛:



讘讗"讚 讻讬讜谉 砖讛讗砖讛 住讘讜专讛 讻讜' 诇讗 住诪讻讛 讚注转讛. 专"诇 讚诇讻谉 诇"讚 诇讛讗 讚讗专"讗 诇注讬诇 (讞. 诪讝) 讛转拽讚砖讬 诇讬 讘诪谞讛 讜谞转谉 诇讛 讚讬谞专 讛"讝 诪拽讜讚砖转 讜讬砖诇讬诐 讚讛讻讗 诇"住 讚注转讛 砖讬砖诇讬诐:



讘讗"讚 讜讗"转 讻讜' 驻讬讙讜诇 讜谞讜转专 讜讟诪讗. 注讬' 诪讛专砖"讗. 诪讛 砖讛拽砖讛 讚转讬驻讜拽 诇讬讛 诪讛讗 讚讛诪拽讚砖 讘讞诇拽讜 讻讜'. 讗讬砖转诪讬讟转讬' 砖讬讟转 讛转讜住' 讘讘"拽 (讬讘 讘) 讘讚"讛 讜诪讞讬讬诐 讚讛讛讬讗 讛讜讗 讚讜拽讗 讘讞诇拽 讛讻讛谞讬诐. 讜讗"讻 谞"诪 诇讞诇拽 讛讘注诇讬诐. 讜诪讛 砖转讬专抓 讚驻拽注 诪讬谞讬讬讛讜 讗讬住讜专 拽讜讚砖. 讗讬砖转诪讬讟转讬' 诪砖谞讛 注专讜讻讛 讘讻专讬转讜转 驻"讙 诪"讚 讚讘谞讜转专 讬砖 诪注讬诇讛. 讜讘诪注讬诇讛 (讙 讘) 讝专讬拽转 驻讬讙讜诇 讗讬谞讜 诪讜爪讬讗 诪讬讚讬 诪注讬诇讛. 讜诪砖"讻 注讜讚 讜讘讛讻讬 谞讬讞讗 讻讜' 讗注"讙 讚拽讜讚砖 转讜驻住 讗转 讚诪讬讜. 谞"诇 讚诇"讚 讘讝讛 讚转驻讬住转 讚诪讬诐 讘拽讜讚砖 讗讬谞讛 讗诇讗 讘拽讚砖讬 讘讚"讛 讗讜 讘讘注"诪 砖讬讜爪讗讬谉 诇讞讜诇讬谉 (注讬' 诇砖讜谉 专砖"讬 讘住讜讻讛 (诪 讘) 讚"讛 拽讚砖 转讜驻住 讗"讚) 讗讘诇 诇讗 讘拽讚砖讬 诪讝讘讞 转诪讬诪讬诐 讝讜诇转 讛讬讻讗 讚砖讬讬讻讗 拽讚讜砖转 转诪讜专讛. 讜诇驻"讝 诪讗讬 讚讗讬转讗 讘驻专砖"讬 诇拽诪谉 讙讘讬 注讙诇讛 注专讜驻讛 讚拽讗诪专 讛砖"住 讻驻专讛 讻转讬讘 讘讛 讻拽讚砖讬诐 讜诇讗 驻专讻讬谞谉 讻讜'. 讜讚讗讬 讟"住 讛讜讗 讻讚讘专讬 讛诪讛专砖"讗 砖诐. 讚讛讗 讻驻专讛 诇讬转讗 讗诇讗 讘拽讚砖讬 诪讝讘讞:



讘住讛"讚 讜砖讘讬注讬转 讗讞专 讛讘讬注讜专. 专"诇 讜诇讗 讘讬注专诐 注讬' 讘转讜住' (驻住讞讬诐 谞讘 讘) 讘讚"讛 诪转讘注专讬谉. 诪砖"讻 讛专砖"讗 讘砖诐 讛转讜住' 讚诇拽诪谉 讚砖讘讬注讬转 砖专讬 讘讛谞讗讛. 讗诐 讻讜讜谉 诇诪砖"讻 诇拽诪谉 (谞讞) 讘讚"讛 讜砖谞讬 讚诇讗 讗转讬 砖讘讬注讬转 诪注讘讜讚转 讻讜讻讘讬诐 讚诪讛 诇注讘讜讚转 讻讜讻讘讬诐 砖讻谉 讗住讜专讛 讘讛谞讗讛. 讜诪砖诪注 诇讬讛 讗讘诇 砖讘讬注讬转 诪讜转专 讘讛谞讗讛. 诇"讚 讚驻砖讜讟 讚专"诇 讗讘诇 砖讘讬注讬转 诪讜转专 讗驻讬' 讘讗讻讬诇讛 讜讛讬讬谞讜 拽讜讚诐 讝诪谉 讛讘讬注讜专 讜讗驻讬诇讜 讛讻讬 转讜驻住转 讚诪讬讛 诇讗讬住讜专 住讞讜专讛 讜诇讘讬注讜专 讘讛讙注转 讝诪谉 讘讬注讜专 讛驻专讬 讜讻讬讜爪讗. 讗讜 讗驻讬' 讗讞专 讝诪谉 讛讘讬注讜专 诪砖讻讞转 诇讛 讛讬转专 讗讻讬诇讛 诇驻诪砖"讻 讛转讜住' 讘驻住讞讬诐 砖诐:





讞讬讚讜砖讬 专讘讬 注拽讬讘讗 讗讬讙专

诪转谞讬' 诪讻专谉 讜拽讬讚砖 讘讚诪讬讛谉 诪拽讜讚砖转. 讻' 讛专讗"砖 讻讬讜谉 讚讬讚注 讛诇讜拽讞 砖讛讜讗 砖诇 注专诇讛 谞转谉 讛诪注讜转 诇砖诐 诪转谞讛. 讜讗"讻 讛"谞 讗诪讗讬 诪讞讝讬专讬谉 讛诪注讜转 讘注讬谉 讛讗 讛讜讬 诪注讜转 诪转谞讛 讻讬讜谉 砖讬讚注 砖讛讜讗 砖诇 注专诇讛 讜讗"讬 诇诪讜讻专讛. 讜讛专诪讘"诐 砖讻' 讙"讻 讚讗诐 讛诪注讜转 讘注讬谉 诪讞讝讬专讬谉 诇讟注诪讬讛 讗讝讬诇 讚住"诇 讘驻讻"讜 诪诪诇讜讛. 讚讙诐 讘讛诇讜讗讛 讗诐 讛诪注讜转 讘注讬谉 诪讞讝讬专讬诐 讜讛"讛 讛讻讗. 讚诇讗 住"诇 诇讛专诪讘"诐 诪注讜转 诪转谞讛. 讗讘诇 诇砖讬讟转 讛专讗"砖 拽砖讛. 讜爪"诇 讚讘讗诪转 诪"砖 讛专讗"砖 诪注讜转 诪转谞讛 诇"讚 讚讛讗 讘讗诪转 拽讬讬诪"诇 讘讛讻讬专 讘讛 砖讗讬谞讜 砖诇讜 讚诪注讜转 驻拽讚讜谉. 讜讻诪"砖 讛讘"砖 (住"住 讻讞) 讗诇讗 讚讻讜讜谞转 讛专讗"砖 讙"讻 讚诪注讜转 驻拽讚讜谉. 专拽 讚讟注诪讗 讚诪讻专谉 讜拽讬讚砖 讘讚诪讬讛谉 诪拽讜讚砖转 诪砖讜诐 讚讛讜讬 驻拽讚讜谉 讘讛讬转专 转砖诪讬砖 讻诪"砖 讛谞"诇. 讜诪砖"讛 讻讬讜谉 砖拽讚砖 讗砖讛 讛讜讬 讻诪讜 诇讜讛 讛诪注讜转. 讗讘诇 讛讻讗 讻"讝 砖讛讜讗 讘注讬谉 讛讜讬 驻拽讚讜谉. 讜讻诪"砖 讘诪注讜转 诪讜转专讬诐 讘讘"诪 (讚祝 诪讚). 讜诪"砖 讛专讗"砖 讘讻转讜讘讜转 驻' 谞注专讛 讚讛诪注讜转 讘注讬谉 讞讜讝专讬谉 诪讟注诐 讙讝讜诇 注"讻 讙"讻 诇讗讜 讚讜拽讗 讗诇讗 诪讟注诐 驻拽讚讜谉. 讜讻谉 讛讜讗 讘讛专"谉 驻' 谞注专讛 讚讛讜讬 驻拽讚讜谉. 
讗讜诇诐 讘诪"砖 讛谞"讬 讚讗祝 讛讞诇讬驻讬谉 讗诐 讛讬讗 讘注讬谉 爪专讬讱 诇讛讞讝讬专谉. 爪专讬讱 诇注' 讛讗 诪讬讚 砖讛讜爪讬讗转谉 谞注砖讛 诇讜讛. 讜讛专讬 讚注转 讛谞"讬 诇讛讚讬讗 讚诇讜转讛 讜讗讻诇讛 诇讗 讚诪讬 诇讚讛讜讬 讘注讬谉 讜讗"爪 诇讛讞讝讬专谉. 讛"谞 讛讜讬 讛诇讜讗讛. 讜爪"诇 讚讻讜讜谞转 讛谞"讬 诇住讘专转 讛专讗"讛 讘驻' 谞注专讛 讚讛诪注讜转 砖谞转谉 讛诇讜拽讞 讻砖讛讘注诇 诪讜爪讬讗 诪讬讚 讛诇讜拽讞 讛拽专拽注 讗讬谉 讛讘注诇 讝讜讻讛 讘诪注讜转 讚讛讜讬 讻诪讜 驻讬专讗 讚驻讬专讗 讜讛讜讬 讻诪讜 讟讜讘转 讛谞讗讛 注"砖 讘讛专讗"讛. 讜诪砖"讛 讙诐 讘讛讞诇讬驻讬谉 讗讬谉 讛讘注诇 讝讜讻讛 讘讝讛 讛讞诇讬驻讬谉 讚讘讞讬讬' 讛讜讗 砖诇讛 诇讙诪专讬. 讜诪"砖 讛谞"讬 讚讙诐 诇讗讞专 诪讬转转讛 诪讞讝讬专讬谉 讗祝 讚讛讘注诇 讛讜讬 讬讜专砖 讜诪讟诇讟诇讬 讚讬转诪讬 诇讗 诪砖转注讘讚讬. 爪"诇 讚诪讬讬专讬 诇讗讞专 转拽谞转 讛讙讗讜谞讬诐 讚诪讟诇讟诇讬 诪砖转注讘讚讬. 讜讗祝 讚讘注诇 诇讜拽讞 讛讜讬 诪"诪 讘讛谞讱 讞诇讬驻讬谉 诇讗 讛讜讬 诇讜拽讞. 讜诇住讘专转 讛专讗"讛 讬讛讬讛 专拽 讬讜专砖. 讜讝讛 讛讬讛 谞专讗讛 诇讚讜讞拽 讘住讘专转 讛谞"讬. 讜讚讜拽:





驻谞讬 讬讛讜砖注

讜谞拽谞住讬讛 诇诇讜拽讞 诇讗讜 注讻讘专讗 讙谞讘 讗诇讗 讞讜专讗 讙谞讘. 讻讘专 讻转讘转讬 讚讝讛 讛诇砖讜谉 转诪讜讛 诇驻讬' 讛转讜住驻讜转 诇注讬诇 讘讚"讛 讗讘诇 讘诪转讻讜讜谉 讚砖拽诇讗 讜讟专讬讗 讚砖诪注转讬谉 讛讬讬谞讜 讗驻讬诇讜 讘砖讛转谞讛 砖讬注诇讛 讛诪讜讻专 讛诪注讜转 诇讬专讜砖诇讬诐 讗诇讗 砖讗讬谉 讗谞讜 诪讗诪讬谞讬诐 诇讜 讜讗"讻 讛讬讗讱 砖讬讬讱 诇讜诪专 讚讞讜专讗 讙谞讘 讻讬讜谉 砖讛讜讗 注讜诪讚 讜爪讜讞 砖专讜爪讛 诇讛注诇讜转 诇讬专讜砖诇讬诐 讜讘砖诇诪讗 诇讙讘讬 讛诇讜拽讞 砖驻讬专 诪爪讬谞讜 诇诪讬拽谞住讬' 讜诇诪讬诪专 讚注讻讘专讗 讙谞讘 砖讗讬谉 诇讜 诇诪住讜专 诪注讜转 诪注砖专 诇注"讛 讗诇讗 诇讞讘专 诪砖讗"讻 诇讙讘讬 讛诪讜讻专 诇讗 砖讬讬讱 砖驻讬专 讜谞专讗讛 讚讛转讜住驻讜转 诇讗 讻转讘讜 诇注讬诇 讚讗讬讬专讬 讗驻讬诇讜 讛转谞讛 讗诇讗 诇讬讬砖讘 诇砖讜谉 讘诪转讻讜讜谉 讗讘诇 讛讛讬讗 讚讗讬谉 诇讜拽讞讬谉 讜讚讗讬 讗讬讬专讬 讘住转诪讗 讜诪讻"砖 诇诪讗讬 讚驻专讬砖讬转 讚讛讚专 讘讬讛 诪讛讗讬 住讘专讗 讚讗讚诐 讬讜讚注 讜讗"讻 注讬拽专 讛转拽谞讛 砖诇讗 讬拽讞 诪注讜转 诪注砖专 诇讬讚讜 讗诇讗 砖讬拽谞讛 讛诇讜拽讞 诇砖诐 砖诇诪讬诐 讜转讜 诇讗 驻诇讜讙 专讘谞谉 讘转拽谞转' 讘讬谉 讬讜讚注 诇讗讬谞讜 讬讜讚注 讜讗驻讬诇讜 讛转谞讛 讻谉 谞"诇 讜注讬讬谉 讘住诪讜讱:


转讜住驻讜转 讘讚"讛 诪住转讘专讗 讻诇 讛讬讻讗 讻讜' 讜讝讛 讚讜讞拽 诇驻讬' 专讬讘"讗 讻讜' 讚讟讜讘 诇讜 砖讬讞讝讬专 诇讜 讘讛诪转讜 诪诇讛注诇讜转 诇讬专讜砖诇讬诐 讻讜' 注讻"诇. 讜注讬讬谉 讘诪讛专砖"诇 讜诪讛专砖"讗 讝"诇 讘讬砖讜讘 诇砖讜谉 讛转讜住驻讜转 讜讗诇讜 讜讗诇讜 讚讘专讬 讗诇拽讬诐 讞讬讬诐 注讜诇讬诐 讘拽谞讛 讗' 讜讗讻转讬 讬砖 诇讚拽讚拽 注诇 诪讛 砖讻转讘讜 讚讟讜讘 诇讜 砖讬讞讝讬专 诇讜 讘讛诪转讜 诪诇讛注诇讜转 诇讬专讜砖诇讬诐 讜诇讚讘专讬讛诐 诇注讬诇 讘讚"讛 讗讘诇 讘诪转讻讜讜谉 诪砖诪注 讚转讞诇转 讛诪拽讞 讛讬讛 注"诪 砖讬注诇讛 诇讬专讜砖诇讬诐 讗诇讗 砖讗讬谉 讗谞讜 诪讗诪讬谞讬谉 诇讜 讜注"讻 诇诪讗讬 讚诪拽砖讛 讜谞讬诪讗 讬讞讝专讜 讚诪讬诐 诇诪拽讜诪谉 讻讬 讛转诐 讛讛讬讗 讚讗讬谉 诇讜拽讞讬谉 谞诪讬 讗讬讬专讬 讘讛讗讬 注谞讬谞讗 诇诪讗讬 讚诇讬转 诇讬讛 讛讗讬 讚专砖讛 诇讞诇拽 讘讬谉 讛讬讻讗 讚讗讚诐 讬讜讚注 讜讗"讻 讗祝 砖专讜爪讛 诇讛注诇讜转谉 诇讬专讜砖诇讬诐 讗讬谉 讗谞讜 诪讗诪讬谞讬诐 诇讜 讜讗"讻 砖驻讬专 讞讜讘 讛讜讗 诇讜 砖讬讘讟诇 讛诪拽讞 讗祝 注诇 驻讬 砖专讜爪讛 诇注诇讜转 诇讬专讜砖诇讬诐 诪讬讛讜 诇诪讗讬 讚驻专讬砖讬转 讘住诪讜讱 讚讜讚讗讬 注讬拽专 转拽谞转讗 诇讗讜 诪砖讜诐 讛讻讬 讛讜讛 讗诇讗 讘诇讜拽讞 讜诪讜讻专 住转诐 讜讗"讻 砖驻讬专 拽砖讬讗 诇讛讜 诇驻专讬讘"讗 讗讚专讘讛 讝讻讜转 讛讜讗 诇讜 讚讻讬讜谉 讚讛讚专 讘讬讛 讛砖"住 诪讛讗讬 住讘专讗 讚讗讚诐 讬讜讚注 讜住转诐 讘谞讬 讗讚诐 讗讬谉 讬讜讚注讬谉 讗"讻 诇讗讜 注"诪 诇讛注诇讜转 诇讬专讜砖诇讬诐 谞注砖讛 讛诪拽讞 讜讛诪讜讻专 讬讘讟诇 讛诪拽讞 讜诇讗 讗讬爪讟专讬讱 诇讜诪专 讚拽谞住讬谞谉 诇讬讛 讻谉 谞"诇 谞讻讜谉:


讘讗"讚 讗讱 讝讛 拽砖讛 诇驻讬' 讛拽讜谞讟专住 诇注讬诇 讻讜' 砖讛专讬 讛讗讬住讜专 讘讬讚讜 讚讛讬讬谞讜 讘讛诪讛 注讻"诇. 讜讻讘专 讻转讘转讬 诇注讬诇 讚诪"砖 专砖"讬 砖讛诪注讜转 诪转讞诇诇讬谉 注诇 讛讘讛诪讛 诇讗讜 讚拽讜砖讟讗 讚诪讬诇转讗 讛讻讬 讛讜讗 讚讜讚讗讬 讗讬谉 诪注砖专 诪转讞诇诇 讘诇讗 讻讜讜谞讛 讻"砖 砖谞转讻讜讜谉 诇讛讜爪讬讗 诇讞讜诇讬谉 讗诇讗 注诇 讻讜讜谞转 讛诪讜讻专 讻转讘 专砖"讬 砖讬讜讚注 砖讛诪注讜转 诪注砖专 诪讞讞诇诇' 注诇 讛讘讛诪讛 讗诐 讬专爪讛 诇讞诇诇 讜讗"讻 诇驻"讝 讗讬谉 诪拽讜诐 诇拽讜砖讬讬' 讛转讜住' 注诇 驻讬' 讛拽讜谞讟专住 讚讜讚讗讬 注讬拽专 讗讬住讜专讗 讘讬讚 讛诪讜讻专 讚讛讬讬谞讜 讛诪注讜转 砖诇讗 谞转讞诇诇 讻谉 谞"诇 讘专讜专 诇讬讬砖讘 砖讬讟转 专砖"讬 讝"诇 讜转讜 诇讗 诪讬讚讬 讜讚讜"拽:


诪砖谞讛 讛诪拽讚砖 讘注专诇讛 讘讻诇讗讬 讛讻专诐 讻讜'  讜讻转讘 讛专砖讘"讗 讝"诇 讘讞讬讚讜砖讬讜 讗祝 注诇 讙讘 讚讻诇 讛谞砖专驻讬谉 讗驻专谉 诪讜转专 诪"诪 讛讗驻专 讗讬谞讜 讘注讜诇诐 讜诇讻讬 拽诇讬 讛"诇 讙讜驻讗 讗讞专讬谞讗 讜诇讗 讝讛讜 诪讛 砖拽讚砖讛 讘讜 诪砖诪注 讚讗讬 诇讗讜 讚讙讜驻讗 讗讞专讬谞讗 讛讜讗 讛讜讬 诪拽讜讚砖转 讗祝 注诇 讙讘 讚诪注讬拽专讗 诇讗讜 讗讚注转讗 讚讗驻专讛 拽讬讘诇讛 讗诇讗 砖讛讬转讛 住讘讜专讛 诇讛转拽讚砖 讘讙讜祝 讛驻讬专讜转 讻诪"砖 讛转讜住驻讜转 讜讗"讻 讛讬讛 谞专讗讛 诪讝讛 住讬讜注 诇诪讛 砖讻转讘转讬 讘诪讻讬诇转讬谉 讘讻诪讛 讚讜讻转讬 讚讻诇 讛讬讻讗 讚谞讬讞讗 诇讛 讘拽讬讚讜砖讬谉 讗讬谞讛 诪拽驻讚转 讜转拽讚砖 讘讻诇 爪讚 拽讬讚讜砖讬谉 砖讬砖 讘讜 讻讚诪砖诪注 讘讛讛讬讗 讚讛转拽讚砖讬 讘驻拽讚讜谉 砖讬砖 诇讬 讘讬讚讱 讗诐 谞砖转讬讬专 讘讜 砖"驻 诪拽讜讚砖转 讜讘讛讛讬讗 讚砖诪讬谉 讗转 讛谞讬讬专 讜讘拽讬讚砖讛 讘诪注砖专 砖谞讬 讘砖讜讙讙 讚讗讬爪讟专讬讱 诇讟注诪讗 讚讟讬专讞讗 讚讗讜专讞讗 诪砖诪注 讚讗诇"讻 讛讬转讛 诪拽讜讚砖转 讗祝 注诇 讙讘 讚讚诪讬 讛诪注砖专 讗讬谞谉 砖讜讬谉 讻"讻 讻诪讜 讞讜诇讬谉, 讗诇讗 讚诪诇' 讛专砖讘"讗 讙讜驻讗 讘讛讛讬讗 讚讛转拽讚砖讬 诇讬 讘驻拽讚讜谉 砖讬砖 诇讬 讘讬讚讱 诇讗 诪砖诪注 讛讻讬 诇讻讱 谞专讗讛 讚砖讗谞讬 讛讻讗 砖讛讗砖讛 讬讜讚注转 诪住转诪讗 讚注专诇讛 讗住讜专讛 讘讛谞讗讛 讜讗"讻 讛"诇 诇诪讬诪专 讚诪拽讜讚砖转 讘讗驻专讛 诇讻讱 讛讜爪专讱 讛专砖讘"讗 诇驻专砖 讚讗驻"讛 讗讬谞讛 诪拽讜讚砖转 讻讬讜谉 砖讛讗驻专 讗讬谞讜 讘注讜诇诐 诪讬讛讜 讛转讜住驻讜转 砖讻转讘讜 讻讗谉 砖讛讗砖讛 住讘专讛 诇讛转拽讚砖 讘讙讜祝 讛驻讬专讜转 讚专讱 讛谞讗转谉 诪砖诪注 诇讛讜 讚讗讬讬专讬 砖讛讗砖讛 讗讬谞讛 讬讜讚注转 讚讗住讜专讬谉 讘讛谞讗讛 讗讜 讘砖讜讙讙 砖讗讬谞讛 讬讜讚注转 砖讛谉 驻讬专讜转 注专诇讛 讜讗"讻 诪讘讜讗专 诪讚讘专讬讛诐 讚讗驻"讛 讛"诇 拽讬讚讜砖讬 讟注讜转 讜诇讗 谞讞转讜 诇讛讗讬 住讘专讗 砖讻转讘转讬 讚讘拽讬讚讜砖讬 讻诇 讚讛讜 谞讬讞讗 诇讛 讜注讚讬讬谉 爪"注:


转讜住驻讜转 讘讚"讛 讛诪拽讚砖 讘注专诇讛 讻讜' 讜讗"转 讗诪讗讬 诇讗 讞砖讬讘 讻讜' 驻讬讙讜诇 讜谞讜转专 讜讟诪讗 讻讜'. 讜讛拽砖讛 诪讛专砖"讗 讝"诇 讚转"诇 讚讘诇讗"讛 讗讬谞讛 诪拽讜讚砖转 诪砖讜诐 拽讚砖讬诐 讻讚转谞谉 讛诪拽讚砖 讘讞诇拽讜 讻讜' 讜转讬专抓 讚讗讜诇讬 驻住讬拽讗 诇讛讜 讘砖讜诐 讚讜讻转讗 讚讘驻讬讙讜诇 讜谞讜转专 驻拽注 诇讬讛 讗讬住讜专 拽讚砖讬诐 讻讜' 讜诇注谞"讚 讘诪讞讬诇讛 诪讻讘讜讚 转讜专转讜 讚讛讗 讜讚讗讬 诇讬转讗 讚讘讻专讬转讜转 诪住拽讬谞谉 诇讛讚讬讗 讘讙诪专讗 讚讘谞讜转专 砖讬讬讱 谞诪讬 讗讬住讜专 讛拽讚砖 讜讞讬讬讘 讗砖诐 诪注讬诇讜转 讗讬 讗讬转 讘讬讛 砖"驻 讗诇讗 讚讗驻"讛 诇讗 砖诪注讬谞谉 诇讛 讚讗讬谞讛 诪拽讜讚砖转 诪讛讛讬讗 讚讛诪拽讚砖 讘讞诇拽讜 讚讛转诐 讟注诪讗 讗讞专讬谞讗 讛讜讗 讚诪砖诇讞谉 讙讘讜讛 讝讻讬 诇讬讛 专讞诪谞讗 讻讚讚专砖讬谞谉 诇注讬诇 诪拽专讗 讚讜诪讬讗 讚讗砖 诇讗讻讬诇讛 讜讝讛 诇讗 砖讬讬讱 讘驻讙讜诇 讜谞讜转专 讗诇讗 诪讟注诪讗 讚讗讬住讜专 讛谞讗讛 拽砖讬讗 诇讛讜 讚讛"诇 诇诪讬转谞讬 讚讗讬谞讛 诪拽讜讚砖转 讜砖讬讬讱 讘讛讜 谞诪讬 讚诪讻专谉 讜拽讬讚砖 讘讚诪讬讛谉 诪拽讜讚砖转 讻讙讜谉 驻讙讜诇 讜谞讜转专 讚砖诇诪讬诐 讚驻拽注 拽讚讜砖转' 诇讗讞专 讝专讬拽讛 讜讝讛 讘讻讜讜谞转' 讜讚讜"拽:


讘讗"讚 讜讛讗 讚诇讗 讞砖讬讘 讞诪抓 讘驻住讞 诪砖讜诐 讚住讘专 讻专"讬 讛讙诇讬诇讬 讻讜' 注讻"诇. 讜讛讗 讚诇讗 讻转讘讜 讘驻砖讬讟讜转 讚讘驻诇讜讙转讗 诇讗 拽讗 诪讬讬专讬 讛讬讬谞讜 诪砖讜诐 讚讘砖专 讜讞诇讘 讜讞讜诇讬谉 砖谞砖讞讟讜 讘注讝专讛 谞诪讬 驻诇讜讙转讗 讚转谞讗讬 讛讬讗 诇拽诪谉 诇讻讱 讛讜爪专讻讜 诇讬讚讞拽 讚住"诇 讻专"讬 讛讙诇讬诇讬 诪讬讛讜 谞专讗讛 讚诇讗 讛讜爪专讻讜 诇讻诇 讝讛 讗诇讗 诇转讬专讜爪诐 讛专讗砖讜谉 砖讻转讘讜 讻讗谉 讚诪拽讚砖 讘注专诇讛 讗讬讬专讬 讚砖诇讗 讻讚专讱 讛谞讗转谉 讗讬谞讜 砖"驻 讚诇转讬专讜爪诐 讛砖谞讬 诪爪讬谞谉 诇诪讬诪专 讚转谞讗 讚诪转谞讬转讬谉 讘讻诇 讛谞讬 讚拽讞砖讬讘 诇讗 讗转讗 诇讗砖诪注讬谞谉 讗诇讗 讛讗 诪讬诇转讗 讙讜驻讗 讚讗祝 注"讙 讚砖"驻 砖诇讗 讻讚专讱 讛谞讗转谉 讗驻"讛 讗讬谞讛 诪拽讜讚砖转 诪讛讟注诐 砖讻转讘讜 诪砖讗"讻 讘讞诪抓 讘驻住讞 诇讗 砖讬讬讱 讛讗 诪讬诇转讗 讚讛讗 讗住讜专 诇讛砖讛讜转讜 讜注讘专 讘讘诇 讬专讗讛 讜讘诇 讬诪爪讗 讜讗讬谉 诇讜 讘讬注讜专 讗诇讗 砖专讬驻讛 讚讬诇驻讬谞谉 诪谞讜转专 讚讻转讬讘 讘讗砖 转砖讜祝 讜讘讛讻讬 谞讬讞讗 谞诪讬 讚诇讗 拽转谞讬 驻讬讙讜诇 讜谞讜转专 讻讬讜谉 讚诪讬诇转讗 讚驻砖讬讟讗 讛讬讗 讚讗住讜专 讗祝 砖诇讗 讻讚专讱 讛谞讗转讜 讚讻转讬讘 讘讗砖 转砖专驻讜 讜讗祝 讚诪诇砖讜谉 讛转讜住' 讘驻' 讻诇 砖注讛 讚祝 讻"讚 诪砖诪注 讚讞诪抓 讘驻住讞 谞诪讬 砖专讬 砖诇讗 讻讚专讱 讛谞讗转讜 注"讻 爪"诇 讚讛转诐 注"讻 诇讗讞专 驻住讞 讗讬讬专讬 讚诇讗 砖讬讬讱 讘诇 讬专讗讛 讜讛讻讗 诇讗 讘注讬 诇诪讬转谞讬 讞诪抓 砖注讘专 注诇讬讜 讛驻住讞 讻讬讜谉 讚诇讗 诪讬转住专 讗诇讗 诪砖讜诐 拽谞住讗 诪讚专讘谞谉 讻谉 谞"诇 讜讚讜"拽:


讙诪专讗 讜讛讗 诇讗 讬讗讻诇 诇讛讬讻讗 讚住拽诇讬' 诪讬住拽诇 讜讻讚专讘讬 讗讘讛讜 讻讜'  讗祝 注"讙 讚讞讝拽讬讛 谞诪讬 诪讜讚讛 讘诇讗 讬讗讻诇 讘爪讬"专讬 诪"诪 诇讞讝拽讬讛 注"讻 诇讗 讗讬讬专讬 讚住拽诇讬' 诪讬住拽诇 讚讗"讻 讗诪讗讬 砖谞讬 讘诇讬砖谞讗 诇诪讬讻转讘 诇讗 讬讗讻诇 讘爪讬专讬 诇讻转讜讘 诇讗 讬讗讻诇 讘讞讜诇"诐 讜讗驻"讛 讬讚注讬谞谉 讚诇讗讬住讜专 讛谞讗讛 讚诇讗讻讬诇讛 诇讗 讗讬爪讟专讬讱 讚谞讘讬诇讛 讛讬讗 讗讘诇 诇专讘讬 讗讘讛讜 讚诇讗 砖谞讬 诇讬讛 讘讬谉 诇讗 讬讗讻诇 讘爪讬"专讬 讜讘讬谉 诇讗 讬讗讻诇 讘讞讜"诇诐 诪拽砖讛 砖驻讬专 讜讘讞讬讚讜砖讬 诇讘"拽 讛讗专讻转讬 讘讬砖讜讘 诇' 讛讙诪' 讜讘诇' 专砖"讬 讝"诇 注"砖 讻讬 砖诐 诪拽讜诪讜:


砖诐 讜诇讛谞讱 转谞讗讬 讚诪驻拽讬 诇讛讗讬 讘注诇 讛砖讜专 谞拽讬 讻讜' 讛谞讗转 注讜专讜 诪谞"诇. 谞专讗讛 讚讛讗 讚驻住讬拽讗 诇转诇诪讜讚讗 讚诇讻"注 讛谞讗转 注讜专讜 讗住讜专' 讛讬讬谞讜 诪诪转谞讬转讬谉 讚讛讻讗 讚拽转谞讬 讗讬谞讛 诪拽讜讚砖转:





讬诐 砖诇 砖诇诪讛

诪转谞讬转讬谉 讛诪拽讚砖 讘注专诇讛 讜讘讻诇讗讬 讛讻专诐 讜讘砖讜专 讛谞住拽诇 讗驻讬' 讗诐 拽讚诐 讜砖讞讟讜 拽讜讚诐 砖谞住拽诇 讜讘注讙诇讛 注专讜驻讛 讜讘爪讬驻讜专讬 诪爪讜专注 讜讘砖注专 谞讝讬专 讜讘驻讟专 专讞诐 讞诪讜专 讗驻讬诇讜 拽讜讚诐 注专讬驻讛 讜讘讘砖专 讘讞诇讘 讜讘讞讜诇讬谉 砖谞砖讞讟讜 讘注讝专讛 讜诇驻讬 诪讛 砖讛讜讻讞转讬 讘诪专讜讘' 住讬' 讘' 讚讞讜诇讬谉 砖谞砖讞讟讜 讘注讝专讛 讚专讘谞谉 讛谉 讻专"砖 讗"讻 诇讗 拽讬"诇 讻讛讗讬 住转诪讗 讚讗讬谞讛 诪拽讜讚砖转 讜讻转讘 讛专讗"砖 诪讚讘专讬 讛转讜住' 讘诪住讻' 注"讝 驻' 讬砖诪注讗诇 驻讬' 专砖"讬 讚讗讬讛讜 讗住讜专 诇讗转讛谞讜讬讬 诪讛谞讱 讚诪讬诐 诇驻讬 砖讛谉 讚诪讬 注专诇讛 讘讬讚讜 讗讘诇 讗砖讛 砖专讬 诇讗转讛谞讜讬讬 砖讗讬谞谉 讚诪讬 注专诇讛 诇讙讘讬 讚讬讚讛 讜讗注驻"讬 砖谞讛谞讛 讘诪讛 砖诪转拽讚砖转 诇讜 讘讗诇讜 讙讘讬 拽讚讜砖讬 讗砖讛 诇讗 讛讞诪讬专讜 讻诇 讻讱 讜诇讗 讗住专讜 诇讜拽讞 诪讛讚诪讬诐 诪讛谞讬 讗诇讗 讻讙讜谉 讻诇讬诐 讜驻讬专讜转 砖讛讜讗 讚讘专 讛谞讬讻专 讜谞专讗讛 讗"讻 讙讘讬 拽讚讜砖讬 讗砖讛 讛转讬专讜 诪砖讜诐 讘讬讟讜诇 驻专讬讛 讜专讘讬讛 诪讜讚讛 专砖"讬 讚诇讚讬讚讬' 谞诪讬 砖专讬 诪讚讗讜专讬讬转' 讻讬讜谉 讚诇讗 转驻砖讬 讚诪讬讛谉 讜讻谉 诪砖诪注 讘驻"拽 讚讞讜诇讬谉 讙讘讬 讗讜诪爪讗 砖诇 注讜讘专讬 注讘讬专讛 讗讞专 讛驻住讞 诪讜转专 诪讬讚 诪驻谞讬 砖讛谉 诪讞诇讬驻讬谉 讜诪住讬拽 诪砖讜诐 讚诇讗 砖讘讬拽 讛讬转专讗 讜讗讻诇 讗讬住讜专讗 讜讗诐 讛讬讜 诪讞诇讬驻讬谉 讗住讜专讬谉 讗祝 诪讚讗讜专讬讬转' 诪讛 讛讬讜 诪专讜讜讬讞讬谉 讘讞讬诇讜祝 讜讻谉 驻专砖"讬 讛转诐 讚讗注"讙 讚讘讞诪抓 砖诇 讙讜讬 讚谞讞诇祝 诪砖诇讛诐 谞诪讬 讗讬讻讗 讗讬住讜专讗 砖讛讜讗 诪砖转讻专 讘讗讬住讜专讬 讛谞讗讛 诪讻"诪 讻诇 诪讛 讚讗砖讻讞讜 讛讬转专讗 讟驻讬 砖拽诇讬 讜谞专讗讛 砖讚拽讚拽 专砖"讬 诇讗住讜' 诪讚专讘谞谉 诪讛讗 讚讗诪专讬谞谉 讘谞讚专讬诐 驻专' 讛砖讜转驻讬谉 讘注讬 专诪讬 讘专 讞诪讗 拽讜谞诐 驻讬专讜转 讛诇诇讜 注诇 驻诇讜谞讬 诪讛讜 讘讞讬诇讜驻讬讛谉 讜讻讜'. 转"砖 讛诪拽讚砖 讘注专诇' 讜讘讻诇讗讬 讻专诐 讜讻讜'. 讜讚讬讬拽 诪讚拽转谞讬 讘住讬驻讗 诪讻专讜 讜拽讬讚砖 讘讚诪讬讛谉 诪拽讜讚砖转. 讗诇诪讗 讞诇讬驻讬 讗讬住讜专讬 讛谞讗讛 诪讜转专 讜讚讞讬 讚诇诪讗 诇讻转讞诇讛 讛讜讗 讚诇讗 讛讗 讗讬 注讘讬讚 注讘讬讚. 讜转诪' 讗"讻 诪讗讬 驻专讬讱 讘专讬砖 驻专拽 讘转专讗 讚注"讝 讙讘讬 讛砖讜讻专 讗转 讛驻讜注诇 诇注砖讜转 注诪讜 讘讬讬谉 谞住讱 砖讻专讜 讗住讜专 诪"讟 讗诇讬诪讗 诪砖讜诐 讚讗住讬专讬 讛谞讗讛 砖讻专讜 讗住讜专 讜讛专讬 注专诇讛 讜讻诇讗讬 讛讻专诐 讚讗住讬专讬 讘讛谞讗讛 讜转谞谉 诪讻专讜 讜拽讬讚砖 讘讚诪讬讛谉 诪拽讜讚砖转. 讜诪讗讬 拽砖讬讗 诇讬' 讛讗 讗诪专讬谞谉 诇讻转讞诇讛 讗住讜专 诇讬讛谞讜转 讜讬"诇 讚诪砖诪注 诇讬' 讚讗住讜专 讘讬谉 诇讚讬讚讬' 讘讬谉 诇讗讞专讬诐 讻诪讜 讘讬讬谉 谞住讱 讛诇讻' 驻专讬讱 讜诇讗讞专讬谞' 讗诪讗讬 讗住讜专 诪"砖 诪讞诇讬驻讬 注专诇' 讚砖专讬 诇讗讞专讬谞讬 讻讚讗砖讻讞谉 讘讛讚讬' 讙讘讬 讞诪抓 砖诇 谞讻专讬 砖诪讜转专 诇讗讞专 讛驻住讞 诪讬讚 诪驻谞讬 砖讛谉 诪讞诇讬驻讬谉 讜诪讛 砖诪讞诇拽 专砖"讬 讘讬谉 讻诇讬诐 讜驻讬专讜转 讜讘讬谉 拽讚讜砖讬 讗砖讛 诪砖讜诐 讚讻诇讬' 讜驻讬专讜转 讛讜讗 讚讘专 讛谞讬讻专 讜谞专讗讛 讗讜 砖讛拽讬诇讜 讘拽讬讚讜砖讬 讗砖讛 诪砖讜诐 诪爪讜转 驻专讬' 讜专讘讬讛 谞专讗讛 诇讬 砖诇讗 讛讬讛 爪专讬讱 诇讝讛 讚拽讚讜砖讬 讗砖讛 谞诪讬 诇讗 砖专讜 诇讻转讞诇讛 诇拽讚讜砖讬 讘讚诪讬 注专诇讛 讗诇讗 讗诐 讘讚讬注讘讚 拽讬讚砖 讘讚诪讬讛谉 诪拽讜讚砖转 讜讻谉 驻讬专讜转 讜讻诇讬诐 谞诪讬 讗住讜专 诇拽谞讜转 诪讚专讘谞谉 讘讚诪讬 注专诇讛 讚讗注驻"讬 讚讗住讬专讬 讘讛谞讗讛 诇讗 转驻住讬 讚诪讬讛谉 讙讝专讜 专讘谞谉 砖诇讗 讬讛谞讛 诪讞诇讬驻讬讛谉 讙讝讬专讛 讗讟讜 讛谉 注爪诪谉 讗讘诇 讗诐 讘讚讬注讘讚 诇拽讞 讘讚诪讬 讗住讜专讬 讛谞讗讛 驻讬专讜转 讜讻诇讬诐 讞诇讬驻讬诐 诇讗 讙讝专讜 专讘谞谉 讜砖讻专讜 讗住讜专 讻诪讜 讬讬谉 谞住讱 讚讗祝 讞诇讬驻讬 砖讻专 讗住讜专讬谉 诇讻讱 驻专讬讱 诇讬' 诪诪讻专 讜拽讬讚砖 讘讚诪讬讛谉 诪拽讜讚砖转. 讜讗"转 讛讗 讛谞讬 讝讜讝讬 诇讗讜 讚讬讚讬' 谞讬谞讛讜 砖爪专讬讱 诇讛讞讝讬专 讘讚诪讬诐 讻讬讜谉 砖诪讻专 诇讜 讗住讬专讬 讛谞讗讛. 讜讬"诇 讚诪讬讬专讬 讻砖诪讻专讜 诇讙讜讬 讗讜 诇讬砖专讗诇 讜讛讻讬专 讘讛讜 讚讛讜讬 诪注讜转 诪转谞讛 讬专讜砖诇诪讬 诪讻专谉 讜拽讬讚砖 讘讚诪讬讛谉 诪拽讜讚砖转 专' 讞讙讬 讘砖诐 专' 讝讬专讗 讗诪专 砖讗讬谉 转讜驻住讬谉 讚诪讬讛谉 讗"专 讞谞讬谞讗 讝讗转 讗讜诪专转 砖诪拽讚砖讬谉 讘讙讝诇 驻讬' 诇驻讬讻讱 讛讬讗 诪拽讜讚砖转 诇驻讬 砖讗讬谉 转讜驻住讬谉 讚诪讬讛谉 诇讗讬住讜专 讜讚讬讬拽 诪讬谞讛 专' 讞谞讬谞讗 砖诪拽讚砖讬谉 讘讙讝诇 讚诪讗讞专 砖讗讬谉 讚诪讬讛谉 谞讻谞住讬谉 转讞转讬讛谉 诇讗讬住讜专 谞砖讗专讜 讛谉 讗住讜专讬谉 讜讛诪讜转专 讙讝诇 讛谉 讘讬讚讜 讜讗谞谉 讚拽讬"诇 讚拽讚砖讛 讘讙讝诇 诇驻谞讬 讬讗讜砖 讗讬谞讛 诪拽讜讚砖转 爪专讬讱 诇讗讜拽诪讬 讻讚驻专讬砖讬转 砖诪讻专讛 诇讙讜讬 讗讜 诇讬砖专讗诇 讜讛讻讬专 讘讛讜 讜讻讜'. 讜讗讬 诇讗讜 讛讬专讜砖诇诪讬 讚诪讞砖讬讘 诇讬' 讙讝诇 诇讗 讛讜讬 拽砖讬讗 诇讬 诪讬讚讬 讚诇讗讜 讙讝诇 讛谉 讘讬讚讜 讻讬 讘转讜专转 诪拽讞 讘讗 诇讬讚讜 讚讗注"讙 讚诪拽讞 讟注讜转 讛讜讗 讬砖诇诐 诪讘讬转讜 讗讘诇 讛谞讬 讝讜讝讬 诇讛讜爪讗讛 谞讬转谞讜 注"讻, 讜讛讗 讚讗讬谉 讞诇讬驻讬谉 讗住讜专讬 讛谞讗讛 谞转驻住讬' 讘讚诪讬诐 驻专讬讱 讘转诇诪讜讚' 诪谞诇谉 讜诪砖谞讬 诪讚讙诇讬 专讞诪谞讗 讘注"讝 讜讛讬转讛 讞专' 讻诪讜讛讜 讻诇 砖讗转讛 诪讛讬讬讛 讛讬诪谞讜 讛专讬 讛讜讗 讻诪讜讛讬. 诪讻诇诇 讚讻诇 讗讬住讜专 砖讘转讜专讛 砖专讬 讜谞讬诇讬祝 诪讬谞讛 诪砖讜诐 讚讛讜讜 注"讝 讜砖讘讬注讬转 砖谞讬 讻转讜讘讬诐 讛讘讗讬诐 讻讗' 讜讗讬谉 诪诇诪讚讬谉 注"讝 讛讗 讚讗诪专谉. 砖讘讬注讬转 诪讗讬 讛讬讗 讚转谞讬讗 讻讬 讬讜讘诇 讛讬讗 拽讜讚' 转讛讬讛 诇讻诐 诪讛 拽讜讚砖 转讜驻住 讗转 讚诪讬讜. 讜讻转讘. 讛专讗"砖 讜讝"诇 讜诪讜讻' 讘砖诪注转讬谉 讚讛诪拽讚砖 讘讗讬住讜专讬 讛谞讗' 讚专讘谞谉 诪拽讜讚砖转 诪讚讗诪专讬谞谉 转谞讬讗 讛诪拽讚砖 讘驻讟专 讞诪讜专 讘讘砖专 讘讞诇讘 讘讞讜诇讬谉 砖谞砖讞讟讜 讘注讝专讛 专"砖 讗讜诪专 诪拽讜讚砖转 讜讞讻诪讬诐 讗讜诪专讬诐 讗讬谞讛 诪拽讜讚砖转 讗诇诪讗 讞讜诇讬谉 砖谞砖讞讟讜 讘注讝专讛 诇讗讜 讚讗讜专讬讬转讗 诪讬讛讜 讗砖讻讞谉 讘驻"拽 讚驻住讞讬诐 讗"专 讙讬讚诇 讛诪拽讚砖 讘讞讬讟讬 拽专讚谞讬讬转讗 诪砖砖 砖注讜转 讻讜' 讗讘诇 讞讜诇讬谉 砖谞砖讞讟讜 讘注讝专讛 讻诇 讗讬住讜专' 诪讚专讘谞谉 讻讜' 讜讛讗专讬' 讜拽爪专转讬 讜讻转讘转讬 讻诇 讛爪讜专讱 讘驻' 讗诇讜 谞注专讜转 诪"讛:

